**ZMLUVA O DIELO č. ..................**

uzatvorená podľa § 536 zákona č. 513/199 l Z. z. Obchodného zákonníka

v znení neskorších predpisov (ďalej len „zmluva“ alebo „ZoD“) na zhotovenie Diela dpa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

medzi Zmluvnými stranami:

**Objednávateľ:**

**Obec Nacina Ves**

so sídlom: 072 21 Nacina Ves

IČO: 00325511

DIČ: 2020739061

bankové spojenie: .....................

IBAN: .....................

*(vyplní verejný obstarávateľ pri uzavretí zmluvy)*

konajúci prostredníctvom: **Antona Šandora – starostu obce**

tel. č.: +421566498224

e mailová adresa na doručovanie písomností elektronickou poštou:

oprávnená osoba konať v zmluvných veciach: Anton Šandor – starosta obce

tel. č. : +421566498224

oprávnená osoba konať v technických veciach: .................................,

(stavebný dozor):

tel. č. : ....................................

(*vyplní verejný obstarávateľ pri uzavretí zmluvy)*

zodpovedný projektant: Ing. Štefan Čižmár, miesto podnikania 072 36 Kaluža 119, IČO: 51 746 085

tel. č.:

(ďalej len **„Objednávateľ**)

a

**Zhotoviteľ:**

**Obchodný názov:**

so sídlom:

IČO:

DIČ:

IČ DPH:

zapísaná v obchodnom registri vedenom ..............., odd.: ..........., vložka č.: ...........

bankové spojenie:

IBAN:

konajúca prostredníctvom:

e mailová adresa na doručovanie písomností elektronickou poštou:

tel.:

(ďalej len **„Zhotoviteľ“**)

(Objednávateľ a Zhotoviteľ ďalej jednotlivo aj ako „Zmluvná strana” alebo spoločne ako „Zmluvné strany“)

**I.**

Preambula

1. Táto zmluva sa uzatvára ako výsledok verejného obstarávania na predmet zákazky s názvom: „**Kanalizácia a ČOV Nacina Ves - dostavba**“, ktoré realizoval Objednávateľ v súlade so zák. č. 343/2015 Z. z. o verejnom obstarávaní a o zmene a doplnení niektorých zákonov v neskorších predpisov (ďalej len „ZVO“) **postupom zadávania nadlimitnej zákazky**“. Na základe vyhodnotenia ponúk bola ponuka Zhotoviteľa vybraná ako ponuka úspešného uchádzača v súlade s podmienkami uvedenými v oznámení o vyhlásení verejného obstarávania a v súťažných podkladoch. Na základe tejto skutočnosti a predloženej ponuky Zhotoviteľa sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto zmluvu.
2. Predmet zákazky bude financovaný z vlastných finančných prostriedkov Objednávateľa a z externých zdrojov formou poskytnutia dotácie zo štátnych zdrojov SR. Objednávateľ si vyhradzuje právo financovať predmet zmluvy aj z iných zdrojov ako zo zdrojov štátneho rozpočtu SR (prostredníctvom nenávratného finančného príspevku zo zdrojov ES (ďalej len „NFP“).
3. Riadenie projektu v mene Objednávateľa bude vykonávať **Projektový manažér** (fyzická alebo právnická osoba), ktorý na základe poverenia Objednávateľa bude zodpovedný za monitorovanie realizácie zmluvy a bude mať všetky právomoci na vydávanie pokynov Stavebnému dozoru alebo Zhotoviteľovi za účelom zabezpečenia súladu stavebných prác a realizácie diela.
4. Na výkon činností Stavebného dozoru v mene Objednávateľa v zmysle príslušných všeobecné záväzných právnych predpisov pri realizácii predmetu Diela Objednávateľ vymenuje osobu poverenú na **Stavebný dozor.** Najneskôr ku dňu odovzdaniu a prevzatiu staveniska Objednávateľ zašle písomnú informáciu Zhotoviteľovi o Stavebnom dozore. Stavebný dozor bude oprávnený odsúhlasovať súpisy uskutočnených stavebných prác Zhotoviteľa a vydávať záväzné pokyny (ďalej „pokyny“) v mene Objednávateľa, ktoré môžu byť potrebné pre realizáciu Diela a pre odstránenie akýchkoľvek vád. Zhotoviteľ je povinný dodržiavať pokyny a rozhodnutia Stavebného dozoru počas celej doby trvania tejto zmluvy.
5. Zhotoviteľ do 30 dní odo dňa nadobudnutia účinnosti tejto zmluvy odovzdá Objednávateľovi **Zábezpeku na vykonanie prác vo výške 10 % zmluvnej ceny bez DPH** vo forme neodvolateľnej bankovej záruky odsúhlasenej Objednávateľom alebo zložením finančných prostriedkov na účet Objednávateľa v tvare IBAN SK29 5600 0000 0042 0653 6001. Zábezpeka musí obsahovať záväzok Zhotoviteľa zhotoviť Dielo a musí byť platná, účinná a vymáhateľná do dátumu vydania Preberacieho protokolu na Dielo. Objednávateľ vráti Zábezpeku na vykonanie prác do 30 dní po odsúhlasení a podpísaní Preberacieho protokolu Diela Stavebným dozorom.
6. Zhotoviteľ bude realizovať Dielo riadiacimi pracovníkmi, prostredníctvom ktorých preukazoval podmienky účasti v rámci predmetného verejného obstarávania a to ako vlastné kapacity alebo kapacity inej osoby. Kapacity iných osôb sú uvedené v Prílohe č. 1 tejto zmluvy. Zmena riadiacich pracovníkov kapacít inej osoby alebo zmena inej osoby sa riadi článkom XXI tejto zmluvy. V prípade zmeny riadiaceho pracovníka – vlastnej kapacity je Zhotoviteľ povinný zaslať písomnú požiadavku Objednávateľovi spolu s dokladmi preukazujúcimi splnenie predmetných podmienok účasti požadovanými v rámci predmetného verejného obstarávania (to znamená, že navrhovaný riadiaci pracovník musí mať rovnakú odbornú alebo technickú spôsobilosť ako bola preukázaná v rámci verejného obstarávania) a v kópii Stavebnému dozoru najneskôr 10 dní pred plánovanou výmenou daného riadiaceho pracovníka. Objednávateľ sa k návrhu vyjadrí do 10 dní po jeho obdržaní a je oprávnený návrh na výmenu na základe odôvodnených pripomienok zamietnuť. Pre vylúčenie pochybností sa Zmluvné strany dohodli, že pre výmenu riadiaceho pracovníka – vlastnej kapacity nie je potrebné uzatvárať dodatok k tejto zmluve, pokiaľ bude dodržaný postup podľa tohto bodu zmluvy.
7. Pre účely tejto zmluvy výrazy „dočasné dielo“ alebo „dočasná práca“ budú znamenať všetky dočasné práce, úkony alebo diela potrebné na Stavenisku alebo mimo neho pre vyhotovenie a dokončenie Diela a pre odstránenie akýchkoľvek vád vrátane nákladov a poplatkov na tieto dočasné diela alebo dočasné práce.
8. Nasledovné dokumenty tvoria súčasť zmluvy a pre účely interpretácie majú nasledovné poradie záväznosti (uvedené v zostupnom poradí):

Časť 1 - Zmluvné podmienky

Časť 2 - Projektová dokumentácia

Časť 3 - Požiadavky na dokumentáciu Zhotoviteľa a požiadavky na skúšky

Časť 4 – Doklady - Stavebné povolenie

Časť 5 – Položkovitý rozpočet

1. Dodatky zmluvy budú mať rovnaké poradie záväznosti ako dokumenty, ktoré upravujú.

**II.**

Predmet zmluvy

1. Predmetom zmluvy je zhotovenie Diela **– Kanalizácia a ČOV Nacina Ves**, jej dostavba a sfunkčnenie. Dielom sa rozumejú všetky práce a dodávky Zhotoviteľa nevyhnutné k bezproblémovej realizácii diela, k jeho užívaniu a k jeho ukončeniu a odovzdaniu objednávateľovi v rozsahu podľa projektovej dokumentácie, ktorá tvorí Časť 2. Zmluvy.
2. Zhotoviteľ sa zaväzuje zhotoviť Dielo podľa projektovej dokumentácie (Časť 2 zmluvy) a v súlade so stavebným povolením a jeho podmienkami. (Časť 4 zmluvy).
3. Predmet Diela zahŕňa zhotovenie stavby (spolu s dodávkou stavebných materiálov, výrobkov zariadení a súvisiacich služieb podľa projektovej dokumentácie a rozpočtu diela), vrátane vykonania všetkých individuálnych a komplexných skúšok (v súlade s Časťou 3. Zmluvy) a prípravy a odovzdania príslušných dokladov a dokumentácie k stavbe (v súlade s Časťou 3. Zmluvy) a ďalšie činností súvisiace s predmetom Diela. Zhotoviteľ sa zaväzuje realizovať uvedené Dielo pre Objednávateľa riadne, včas, v požadovanej kvalite a v súlade s podmienkami tejto zmluvy, pričom sa zaväzuje postupovať s patričnou odbornou starostlivosťou. Predmet Diela nezahŕňa kolaudáciu Diela, ktorú zabezpečuje Objednávateľ.
4. Prevádzkovateľom Diela bude Východoslovenská vodárenská spoločnosť, a.s. Košice.
5. Predmetom zmluvy je aj záväzok Zhotoviteľa, že vybaví, vykoná resp. zabezpečí na vlastné náklady (okrem tých položiek, ktoré znáša Objednávateľ):
6. označenie stavby podľa vodoprávneho rozhodnutia,
7. povolenia na výkopové práce,
8. užívanie verejného priestranstva a komunikácií,
9. ohlásenie vzniku poplatkovej povinnosti za užívanie verejného priestranstva,
10. projekt dopravného značenia počas výstavby - dočasné a trvalé dopravné značenie - jeho osadenie, údržba a demontáž,
11. označenie stavby na stavenisku v zmysle požiadaviek stavebného zákona (informačná tabuľa),
12. stavenisko proti vstupu cudzích osôb, ohradenie výkopov,
13. geodetické vytýčenie stavby zodpovedným geodetom na základe geodetického zamerania stavby obdržaného od Objednávateľa (Objednávateľ, okrem polohopisného a výškopisného zamerania uličných pásov použitého pri spracovaní projektovej dokumentácie - súčasť predloženej PD, nedisponuje kompletným geodetickým elaborátom v elektronickej podobe),
14. vytýčenie inžinierskych sietí pred začatím prác vrátane všetkých poplatkov,
15. realizáciu prechodov pre chodcov a prejazdu vozidiel,
16. vstupy na pozemky (v rozsahu pozemkov, ktoré nie sú nevyhnutné pre realizáciu Diela) vrátane zabezpečenia súhlasu vlastníkov alebo užívateľov, zabezpečenia potvrdenia vlastníkov alebo užívateľov o riadnom navrátení pozemkov do pôvodného stavu,
17. vypracovanie všetkých častí Dokumentácie Zhotoviteľa v súlade s Časťou 3. Zmluvy vrátane ich prerokovania a odsúhlasenia,
18. vypracovanie kontrolného a skúšobného plánu (KSP)podľa požiadaviek zákona č. 254/1998 Z. z. o verejných prácach v aktuálnom znení, ktorého obsahom bude počet a druhy skúšok pre všetky materiály a technológie použité pri výstavbe vrátane spôsobu predkladania a zodpovednosti za skúšky,
19. dočasné staveniskové komunikácie k objektom podľa potreby stavby vrátane ich povrchových úprav a spätného uvedenia zabratých plôch do pôvodného stavu,
20. dohody s obcou o dopravnom režime a prístupe k stavbe a podľa toho vykonať opatrenia v rámci dodávky stavby,
21. povrchové úpravy dotknutých a zabraných plôch a komunikácií,
22. dodržanie podmienok dotknutých orgánov a organizácií v zmysle stavebných povolení ako aj vyjadrení k PD pre stavebné povolenie a realizáciu,
23. vypracovanie montážnej a dielenskej dokumentácie v rozsahu definovanom v Časti 3 tejto zmluvy,
24. vypracovanie Projektu organizácie dopravy vrátane zabezpečenia jeho odsúhlasenia príslušným Dl PZ,
25. skúšky stavebných konštrukcií, skúšky technologických zariadení, odborné prehliadky a odborné skúšky alebo úradné skúšky vyhradených technických zariadení, typové skúšky,
26. monitoring kanalizačného potrubia po ukončení stavebných prác priemyselnou TV kamerou so zobrazovaním sklonov vr. vyhotovenia písomného elaborátu pred odovzdaním Diela,
27. vypracovanie plánu komplexných skúšok, vykonanie komplexných skúšok v súlade so schváleným KSP,
28. vypracovanie prevádzkového poriadku pre trvalé užívanie Diela,
29. vykonanie denného upratovania staveniska a priebežné odstraňovanie znečistenia komunikácií
30. vypracovanie dokumentácie skutočného vyhotovenia v rozsahu podľa Časti 3 tejto zmluvy.
31. v mene Objednávateľa prihlásenie ČS, prípadne iných technologických zariadení k napojeniu na odber elektrickej energie, úhrada pripojovacích poplatkov zabezpečuje Zhotoviteľ na náklady Objednávateľa,
32. Objednávateľ sa zaväzuje, že riadne dokončené Dielo bez vád a nedorobkov, ktoré nebránia riadnemu užívaniu Diela prevezme, zaplatí za jeho zhotovenie dohodnutú cenu uvedenú v článku IV. podľa platobných podmienok upravených v článku V. tejto zmluvy a poskytne Zhotoviteľovi dojednané spolupôsobenie.
33. Zhotoviteľ vyhlasuje, že sa zoznámil s podkladmi pre uzatvorenie tejto zmluvy, s rozsahom predmetu plnenia zmluvy (vrátane Staveniska), sú mu známe obsahové a technické podmienky na vykonanie diela, disponuje dostatočnými technickými, technologickými, personálnymi kapacitami a potrebnými odbornými znalosťami na kvalitnú a bezproblémovú realizáciu diela a je si vedomý toho, že v priebehu vykonávania Diela (ďalej len „prác“) si môže uplatňovať nároky na úpravu zmluvných podmienok len v súvislosti s chybnými podkladmi dodanými Objednávateľom.
34. Zhotoviteľ sa zaväzuje zhotoviť Dielo podľa odovzdaných podkladov pre uzatvorenie zmluvy, platných technických a právnych predpisov a slovenských technických noriem, prípadne ISO tak, aby slúžilo k určenému účelu.
35. Osoby a všetky veci povahy hmotnej ako i právne, ktoré sú nutné a potrebné k riadnemu splneniu záväzku Zhotoviteľa podľa zmluvy s výnimkou chýbajúcich podkladov odovzdaných Objednávateľom, je povinný zabezpečiť Zhotoviteľ, a to na svoje náklady a nebezpečie.

**III.**

**Lehoty plnenia**

1. **Lehota výstavby bude 48 mesiacov odo dňa prevzatia staveniska (na základe protokolu o odovzdaní a prevzatí staveniska ).**
2. Uvedené termíny sú termíny najneskoršie prípustné. Zmluvné termíny sú neprekročiteľné s výnimkou:
   1. vyššej moci,
   2. v prípade zmien rozsahu prác podľa písomných pokynov Objednávateľa a zahrnutých v dodatkoch k tejto zmluve,
   3. v prípade omeškania z dôvodov na strane Objednávateľa,
   4. nedostatku finančných prostriedkov Objednávateľa.
3. Predĺžené lehoty plnenia sa určia podľa dĺžky preukázaného zdržania zmluvných strán.
4. Zhotoviteľ sa ďalej okrem lehôt uvedených v bode 1. a 2. tohto článku zaväzuje dodržiavať aj podrobný **Harmonogram prác,** ktorý Zhotoviteľ predloží Objednávateľovi najneskôr do 3 pracovných dní odo dňa odovzdania a prevzatia staveniska. Požiadavky na Harmonogram prác sú uvedené v Časti 3. Zmluvy.

**IV.**

**Cena a platby**

1. Zmluvná cena je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov nasledovne:

**Zmluvná cena bez DPH .................................. EUR** *(slovom:....... eur)*

**Výška DPH ................................... EUR***(slovom: ...... eur)*

**Zmluvná cena s DPH ................................... EUR** *(slovom: ..... eur)*

Zmluvné strany vyhlasujú, že dielo spadá pod niektorú z kategórií uvedených v § 69 ods. 12 písmene j) zákona č. 222/2004 Z. z. v znení neskorších predpisov, že zhotoviteľ je platiteľom dane z pridanej hodnoty (DPH) a na základe týchto skutočností budú postupy Objednávateľa a zhotoviteľa podliehať príslušným ustanoveniam zákona č. 222/2004 Z. z. v znení neskorších predpisov, a majú prednosť pred ustanoveniami tejto zmluvy týkajúcimi sa DPH, i keby boli v rozpore s ustanoveniami tejto zmluvy týkajúcimi sa DPH, teda najmä zhotoviteľ na faktúre neuvedie DPH a uvedie na faktúre text: ,,prenesenie daňovej povinnosti" a objednávateľ uhradí DPH správcovi dane.

1. Výška DPH bude fakturovaná podľa platných právnych predpisov aktuálnych v čase vystavenia faktúry za uskutočnené stavebné práce na Diele.
2. Objednávateľ neposkytne Zhotoviteľovi žiadny preddavok, ani zálohu.
3. Ak Zhotoviteľ vykoná práce chybne, nebudú mu uhradené.
4. Za naviac práce s právom Zhotoviteľa na ich zaplatenie sa nebudú považovať také práce a výkony, ktoré Zhotoviteľ pri spracovaní svojej ponuky mal z pohľadu svojej odbornosti kalkulovať do ceny za dielo v rozsahu celého predmetu zmluvy. Takéto práce a výkony je Zhotoviteľ povinný vykonávať ako súčasť plnenia podľa zmluvy na vlastné náklady.
5. Zmluvná cena je zaokrúhlená na dve desatinné miesta a je stanovená na základe oceneného výkazu výmer (ďalej len „položkovitý rozpočet“) a projektovej dokumentácie. Všetky dočasné práce, objekty a zariadenia, dodávka médií, stavebné mechanizmy a nástroje, dočasné stavebné materiály, dočasné zábery vrátane poplatkov, palivá, lešenie, paženie, debnenie betónových konštrukcií a iné dočasné práce a dočasné diela nevyhnutné na správne vykonanie prác a úplné dokončenie Diela, musia byť dodané, nainštalované, správne a bezpečne prevádzkované Zhotoviteľom ako súčasť prác. Náklady na uvedené práce sú zahrnuté v ocenených položkách (pokiaľ to z výkazov výmer nevyplýva inak). Sadzby a ceny uvedené vo výkaze výmer budú použité ako základ na výpočet čiastkových platieb za skutočne vykonané práce a pre oceňovanie prípadných zmien. Nie je dovolené modifikovať výkaz výmer ani iným spôsobom pozmeňovať znenie alebo poradie položiek, napr. vložením dodatočnej položky.
6. Jednotkové ceny sú považované za konečné a platné počas celej doby realizácie Diela. Jednotkové ceny sú pevné a predpokladá sa, že pokrývajú všetky náklady a výdavky za uvedenú položku, i keď to nie je v opise položky podrobne vyšpecifikované. Jednotkové ceny a sadzby uvedené v zmluve sú v rámci celého trvania zmluvy pevné a úpravy cien v dôsledku zmien nákladov sú neprípustné.
7. Pokiaľ z popisu položiek vo výkaze výmer nevyplýva inak, jednotkové ceny budú obsahovať všetky náklady zhotoviteľa v súvislosti s plnením predmetu zmluvy o dielo a to najmä:
   1. všetky náklady na montáž výrobkov a zariadení, príslušenstvo a pomocné stavebné materiály,
   2. náklady na vybavenia, zaistenie, osvetlenie a vykurovanie pracovísk, strojov, pomocného náradia, mechanizácie, lešení, skladovacích plôch a priestorov a pracovných prístreškov zhotoviteľa,
   3. náklady na čiastočné uzavretie a užívanie verejných komunikácií, ak sú nutné pre zhotovenie diela vrátane poplatkov,
   4. náklady na ochranu nadväzujúcich alebo susediacich pozemkov proti znečisteniu alebo poškodeniu a ich odstránenie,
   5. náklady na čistenie komunikácií v zmysle platných predpisov,
   6. náklady na zhotovenie dočasných obchádzok, dočasné rozšírenie vozoviek, premostenie výkopov, preložiek autobusových zastávok,
   7. náklady na ochranné opatrenia pre vykonané práce až do doby ich prevzatia Objednávateľom,
   8. výkony kompletizácie stavebnej a technologickej časti stavby,
   9. všetky mzdové a vedľajšie mzdové náklady, dane, náklady na vlastný dozor, odmeny, odlučné, cestovné a vedľajšie položky a výdaje,
   10. náklady na zabezpečenie súladu s požiadavkami na ochranu zdravia a bezpečnosti pri práci (pažiace boxy, fošne, laty, rebríky, ochranné rukavice, prilby, obuv, a pod.),
   11. náklady na zabezpečenie súladu s požiadavkami ochrany životného prostredia a likvidácie odpadov vrátane čistenia komunikácií,
   12. náklady na zabezpečenie súladu s požiadavkami systému riadenia kvality,
   13. všetky základné aj vedľajšie rozpočtové náklady alebo režijné výkony, ktoré sú potrebné pre dokonalé a komplexné vykonanie prác,
   14. všetky vedľajšie alebo režijné výkony, ktoré sú potrebné pre dokonalé a komplexné vykonanie prác,
   15. náklady na činnosti a práce vyplývajúce z podmienok stavebných povolení a vyjadrení dotknutých orgánov a organizácií.
8. Zmluvné strany sa dohodli, že zmluvná cena obsahuje aj náklady na vybudovanie, prevádzku, údržbu a vypratanie Staveniska, skladov, kancelárií a ostatného vybavenia Zhotoviteľa (vrátane poplatkov za elektrinu, vodného a stočného, tlače a kopírovania, spotrebného materiálu a telekomunikačných poplatkov). Zmluvné strany sa dohodli, že zisk a režijné náklady a podobné poplatky sú rozložené rovnomerne vo všetkých jednotkových cenách a sadzbách.
9. Platby budú realizované na základe skutočne vykonaných prác odsúhlasených Stavebným dozorom bez stratného (pokiaľ výkaz výmer neuvádza inak). Potrubné vedenia (vrátane prípojok) sa budú merať v horizontálnom priemete.
10. Zmluvné strany sa zaväzujú, že v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov pristúpia na zmenu záväzku v prípadoch, kedy sa po uzavretí zmluvy zmenia východiskové podklady, rozhodujúce pre uzavretie zmluvy, alebo vzniknú nové požiadavky objednávateľa, t. j. zmluvné strany posúdia dopad na cenu a termín plnenia.
11. K zmene zmluvnej ceny môže dôjsť:
    1. v prípade akejkoľvek zmeny Diela (napr. zmeny technického riešenia, rozšírenia alebo zúženia predmetu zákazky) nariadeného alebo schváleného Objednávateľom,
    2. pri zmene zákonnej sadzby DPH,
12. Postup úpravy zmluvnej ceny v dôsledku ods. 12. písm. a) bude nasledovný:

13.1. Každá zmena rozpočtu bude zapísaná v stavebnom denníku a podpísaná zástupcami Zhotoviteľa, Objednávateľa a Stavebného dozoru, prípadne inými účastníkmi výstavby (generálny projektant, autorizovaný geodet a pod.).

* 1. V prípade súhlasu týchto účastníkov so zmenou, vypracuje Zhotoviteľ dodatok k rozpočtu pre každý objekt, ktorý bude obsahovať:
     1. rekapituláciu ceny objektu, ktorá bude obsahovať cenu z rozpočtu, cenu jednotlivých dodatkov k rozpočtu a cenu spolu,
     2. rekapituláciu ceny dodatkov k rozpočtu,
     3. položkovito ocenený výkaz výmer naviac prác (pokiaľ budú) zaokrúhlený na dve desatinné miesta,
     4. položkovitý odpočet ceny menej prác (pokiaľ budú) zaokrúhlený na dve desatinné miesta,
     5. sprievodnú správu,
     6. kópiu zápisov zo stavebného resp. montážneho denníka,
     7. ďalšie náležitosti (zápisy, náčrtky a podobne), objasňujúce predmet dodatku k rozpočtu,
     8. súčasťou zmeny rozpočtu bude aj technická dokumentácia (napr. zmena projektovej dokumentácie, zmena technického riešenia, opis nepredvídateľných podmienok a pod.), na základe ktorej sa upravuje rozpočet projektu.

1. Pre vypracovanie rozpočtu každej zmeny bude Zhotoviteľ používať ceny z pôvodného rozpočtu. V prípade, že nebude možné použiť tieto položky, Zhotoviteľ navrhne nové položky a predloží ich Stavebnému dozoru a Objednávateľovi na predbežné odsúhlasenie spolu:
   1. s kalkuláciou ceny každej novej položky na základe ekonomicky oprávnených nákladov;
   2. s odpočítaním prác, ktoré nebudú vykonané, od pôvodne oceneného rozpočtu.
2. Zhotoviteľ bude predkladať dodatky k rozpočtom podľa objektov Stavebnému dozoru na odsúhlasenie, pričom ten tieto odsúhlasí, prípadne vráti neodsúhlasené s odôvodnením nesúhlasu do 10 dní od ich obdržania. Dodatok k rozpočtu odsúhlasený zo strany Stavebného dozoru i Zhotoviteľa bude podkladom k návrhu znenia dodatku k zmluve.
3. Pokiaľ dôjde k zmene množstiev vykonaných prác v rámci pôvodného celkového rozpočtu, nebude to dôvod na podpis dodatku k zmluve. V takomto prípade je Zhotoviteľ oprávnený fakturovať tieto zmenené množstvá po odsúhlasení Stavebným dozorom.
4. Zhotoviteľ berie na vedomie, že každý návrh zmeny rozpočtu alebo dodatku k zmluve bude podliehať posudzovaniu zo strany Objednávateľa z hľadiska súladu so zákonom o verejnom obstarávaní.

**V.**

**Platobné podmienky**

1. Zhotoviteľ na konci každého kalendárneho mesiaca, avšak najneskôr do 15. dňa nasledujúceho mesiaca, na základe zisťovacích protokolov asúpisu vykonaných prác (výkaz výmer), odsúhlasených Stavebným dozorom Objednávateľa doručí Objednávateľovi **„čiastkovú faktúru“,** ktorá musí mať zákonom požadované náležitosti a bude vystavená v súlade s cenami uvedenými v položkovitom rozpočte. Posledná faktúra bude označená ako **„konečná faktúra“.** Uznanie konečnej faktúry vylučuje dodatočné nároky Zhotoviteľa. Stavebný dozor je povinný skontrolovať súpis prác do 7 kalendárnych dní od doručenia kompletného súpisu prác Stavebnému dozoru.
2. Zhotoviteľ berie na vedomie, že za oprávnené výdavky sa považujú len výdavky, ktoré sú vzhľadom na všetky okolnosti správne, uznané Stavebným dozorom, a ktoré sa navzájom neprekrývajú, a ktoré v plnej miere súvisia s realizáciou projektu, t.j. bez „stratného“.
3. Zhotoviteľ musí svoje práce vyúčtovať overiteľným spôsobom. Faktúry musia byť zostavené prehľadne, pričom sa musí dodržiavať poradie položiek a označenie, ktoré je v súlade s rozpočtom. Súčasťou je položkovitý rozpočet, fotodokumentácia, výkresy a iné doklady, ktoré sú potrebné pre preukázanie druhu a rozsahu práce.
4. Rozsah a hodnotu vykonaných prác schváli Stavebný dozor. Platby za všetky položky sa vykonajú v súlade s podmienkami zmluvy na základe Stavebným dozorom odsúhlasených súpisov vykonaných prác. Zhotoviteľovi nebude umožnené fakturovať bez skúšok a geodetického zamerania fakturovaných úsekov.
5. Pokiaľ nie je uvedené inak v projektovej dokumentácii alebo vo výkaze výmer, budú sa merať iba skutočne vykonané práce, ktoré sa budú merať a vyplácať „netto“ (tzn. na základe skutočne vykonaných prác odsúhlasených stavebným dozorom a nie podľa technických správ alebo výkresov projektovej dokumentácie). Kanalizačné potrubia sa budú merať v horizontálnom priemete vrátane odbočení (pokiaľ výkaz výmer neuvádza rúry na kusy, potom má Zhotoviteľ nárok na úhradu počtu použitých kusov bez stratného).
6. Pri naviac prácach alebo pri zmenách, práce budú ocenené na rovnakom základe, na akom boli ocenené práce, ktoré sú obsiahnuté vo výkazoch, tzn. použijú sa jednotkové ceny z výkazu výmer (položkovitého rozpočtu) okrem prípadov, keď takéto ceny neexistujú. V takýchto prípadoch sa použijú ceny dohodnuté so Stavebným dozorom a odsúhlasené Objednávateľom v zmysle podmienok zmluvy a prípadného dodatku k zmluve.
7. Za straty a poškodenie materiálu a zariadení alebo ich časti počas zhotovenia Diela (napr. straty v dôsledku skracovania rúr, zničenia alebo poškodenia materiálu počas dopravy a na Stavenisku, prebytočnej zeminy v dôsledku nakyprenia), počas celého trvania zmluvy a počas všetkých fáz výstavby zodpovedá výlučne Zhotoviteľ. Objednávateľ tzv. ,,stratné“ nebude uznávať z dôvodu, že Zhotoviteľ ho mal započítať do jednotkových cien.
8. Vprípade kontroly vykonaných prác zo strany Poskytovateľa dotácie alebo iného kontrolného orgánu (ak je uplatniteľné) Zhotoviteľ je povinný predložiť všetky vyžadované doklady v takom rozsahu, aby kontrolný orgán mohol posúdiť oprávnenosť schváleného rozsahu prác Stavebným dozorom. Pokiaľ kontrolný orgán zistí akýkoľvek nesúlad medzi skutočne vykonanými prácami a prácami schválenými Stavebným dozorom a uhradenými Objednávateľom, Zhotoviteľ je povinný akceptovať toto zistenie a postupovať v zmysle pokynov Stavebného dozoru alebo Objednávateľa. V prípade zistenia neoprávnene vyfakturovaných čiastok Zhotoviteľ je povinný tieto čiastky dobropisovať alebo vrátiť Objednávateľovi iným dohodnutým spôsobom (napr. odpočtom z nasledujúcej faktúry).
9. Faktúra schválená Stavebným dozorom bude splatná do **60 dní** od doručenia Objednávateľovi.
10. Faktúra bude doručená Objednávateľovi v písomnej podobe do sídla Objednávateľa a aj v elektronickej podobe, za deň doručenia sa považuje neskorší z predmetných spôsobov doručenia a musí spĺňať všetky náležitosti uvedené v zák. č. 222/2004 Z.z. v platnom znení a tiež údaj týkajúci sa názvu a čísla tejto zmluvy, najmä:
    1. názov/obchodné mená Objednávateľa a Zhotoviteľa, adresy ich sídla, miesta podnikania, prípadne prevádzkarne, IČO, IČ DPH,
    2. poradové číslo faktúry,
    3. názov projektu,
    4. číslo zmluvy (dodatku k zmluve),
    5. dátum dodania tovaru alebo služby,
    6. dátum vyhotovenia faktúry a dátum jej splatnosti,
    7. základ dane, jednotkovú cenu bez DPH,
    8. sadzbu DPH; sumu DPH spolu a cenu s DPH,
    9. bankové spojenie a číslo účtu, na ktorý má byť faktúra uhradená,
    10. odtlačok pečiatky a podpis oprávnenej osoby.
11. Prílohou každej faktúry bude:
    1. súpis vykonaných prác odsúhlasený Stavebným dozorom,
    2. správa za fakturačné obdobie s porovnaním skutočného a plánovaného postupu prác vrátane finančného plnenia harmonogramu,
    3. fotografie dokumentujúce postup výstavby v rozsahu a podrobnostiach požadovaných Stavebným dozorom,
    4. výsledky predpísaných a úspešne vykonaných skúšok,
    5. čiastočná geodetická dokumentácia zhotovenej časti Diela ako podklad pre kontrolu,
    6. doklady preukazujúce likvidáciu odpadu v súlade so všeobecne záväznými právnymi predpismi,
    7. neoddeliteľnou súčasťou faktúr budú aj zostatkové rozpočty predložené aj v elektronickej podobe Objednávateľovi za každé fakturačné obdobie. (t.j. celkové množstvo a náklad z rozpočtu, celkové prestavané množstvo a náklad za predchádzajúce obdobie, celkové prestavané množstvo a náklad za fakturačné obdobie a zostatkové množstvo a náklad).
12. V prípade, že faktúra nebude obsahovať dohodnuté náležitosti uvedené v tejto zmluve alebo nebude zaslaná aj v elektronickej podobe, objednávateľ je oprávnený vrátiť faktúru pred uplynutím lehoty jej splatnosti bez zaplatenia zhotoviteľovi na doplnenie alebo ho vyzvať na zaslanie faktúry v elektronickej podobe. Objednávateľ musí uviesť dôvod vrátenia. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi ako rovnopis s označením „oprava“ a doručením faktúry v elektronickej podobe.
13. Prijatím faktúry sa vylučujú ďalšie dodatočne uplatňované cenové nároky Zhotoviteľa.
14. Objednávateľ bude uhrádzať čiastkové faktúry do výšky 90% Zmluvnej ceny bez DPH. Objednávateľ je oprávnený zadržať a neuhradiť 10% zo Zmluvnej ceny bez DPH na zabezpečenie splnenia záväzku Zhotoviteľa odstrániť vady a nedorobky uvedené v Preberacom protokole Diela (tzv. zádržné).
15. Ak pri dosiahnutí 90% Zmluvnej ceny bez DPH Zhotoviteľ predloží **Zábezpeku na zadržané platby** vo forme neodvolateľnej bankovej záruky vo výške 10% Zmluvnej ceny bez DPH a splatnú na účet Objednávateľa, Objednávateľ bude pokračovať v platbách v zmysle ustanovení Zmluvy. Táto Zábezpeka musí byť predložená Stavebnému dozoru súčasne s faktúrou, v ktorej Zhotoviteľ dosiahne 90% Zmluvnej ceny bez DPH. Zábezpeka musí obsahovať záväzok Zhotoviteľa odstrániť vady a nedorobky uvedené v Preberacom protokole Diela a musí byť platná, účinná a vymáhateľná do 90 dní po dátume vydania Preberacieho protokolu na Dielo.
16. Objednávateľ uvoľní zádržné a v prípade predloženia Zábezpeky na zadržané platby podľa bodu 15 tohto článku vráti túto zábezpeku do 14 dní po obdržaní písomného potvrdenia Stavebného dozoru o odstránení všetkých vád a nedorobkov uvedených v Preberacom protokole Diela.
17. Zmluvné strany sa dohodli, že Objednávateľ je oprávnený uspokojiť si jednostranným zápočtom zo zádržného náklady, ktoré mu vzniknú z vád Diela, ktoré vznikli z dôvodov na strane Zhotoviteľa a ktoré Zhotoviteľ odmietol odstrániť, zmluvných pokút spôsobených Zhotoviteľom, náhradu škody, dodatočné náklady a straty Objednávateľa plynúce z nedodržania Lehoty výstavby Zhotoviteľom, náklady vzniknuté Objednávateľovi v dôsledku odstúpenia od tejto zmluvy z dôvodov na strane Zhotoviteľa.
18. Objednávateľ nadobudne vlastnícke právo k technologickým zariadeniam a materiálom zabudovaným do Diela so súhlasom Stavebného dozoru dňom zaplatenia mesačnej faktúry v zmysle článku V. Uhradenie faktúry však neznamená prevzatie časti Diela Objednávateľom. Zodpovednosť za škody na technologických zariadeniach a materiáloch zabudovaných do Diela prechádza na Objednávateľa na základe ich prebratia Objednávateľom v zmysle článku XI.
19. Neoddeliteľnou súčasťou faktúr (súpisov prác) budú aj zostatkové rozpočty predložené podľa objektov v elektronickej podobe Objednávateľovi za každé fakturačné obdobie, obsahujúce celkové prestavané množstvo a náklad, množstvo a náklad za fakturačné obdobie a zostatkové množstvo a náklad.

**VI.**

**Odovzdanie a preberanie Staveniska**

1. Stavenisko bude Zhotoviteľovi odovzdané po doručení Výzvy Objednávateľa na prevzatie staveniska Zhotoviteľovi.
2. **Objednávateľ vyzve na Zhotoviteľa na prevzatie staveniska v lehote do 10 pracovných dní odo dňa nadobudnutia účinnosti Zmluvy** (po splnení kumulatívnej podmienky pre nadobudnutie účinnosti Zmluvy podľa čl. XXV. ods. 8 Zmluvy)
3. Prístup na Stavenisko bude mať Zhotoviteľ po písomnom odovzdaní Staveniska, avšak akékoľvek stavebné práce na Diele môže začať až po obdržaní súhlasu Stavebného dozoru na začatie prác zaznamenaný v stavebnom denníku. Pred začatím prác na jednotlivých stavbách (objektoch) však Zhotoviteľ je povinný prizvať Stavebný dozor, ktorý skontroluje, či má Zhotoviteľ k dispozícii kompletnú dokumentáciu a všetky potrebné vyjadrenia k začatiu prác.
4. Zhotoviteľ pred začatím prác predloží Stavebnému dozoru fotodokumentáciu a videozáznam skutkového stavu (tzv. pasport) prístupových komunikácií (tzn. štátnych/krajských aj obecných komunikácií).
5. Zhotoviteľ zabezpečí priestor pre Zariadenie Staveniska na vlastné náklady po dobu trvania výstavby a dobu potrebnú pre vypratanie Staveniska.
6. Nakladanie s odpadmi zabezpečuje Zhotoviteľ podľa platných právnych predpisov po dohode s prevádzkovateľom skládky resp. skládok odpadov na vlastné náklady.
7. Náklady na prevádzku, údržbu a likvidáciu zariadenia Staveniska sú súčasťou zmluvnej ceny. Zhotoviteľ si zabezpečí prevádzkové, sociálne, výrobné Zariadenia Staveniska. Zhotoviteľ uhrádza vodné, stočné a odbery energií z prevádzkového a sociálneho zariadenia Staveniska. Po termíne odovzdania a prevzatia Diela Objednávateľom musí Zhotoviteľ v lehote do 30 dní odstrániť zo Staveniska stroje, výrobné zariadenia, materiál a odpady.

**VII.**

**Realizácia Diela**

1. Zhotoviteľ pred začatím a počas realizácie Diela je povinný vyhotoviť dokumentáciu v rozsahu a podľa požiadaviek Časti 3 tejto zmluvy.
2. Zhotoviteľ pred začatím prác je povinný zabezpečiť na vlastné náklady všetky povolenia, súhlasy a iné potrebné dokumenty, ktoré neboli súčasťou stavebného konania, ale sú potrebné k realizácii prác (napr. súhlas k výrubu stromov, súhlas k umiestneniu informačných tabúľ, súhlas s prácami v ochranných pásmach, rozkopávkové povolenia, povolenia k zvláštnemu užívaniu cestných komunikácií, poplatky za vytyčovanie sietí a pod.) v zmysle a rozsahu projektovej dokumentácie a vyjadrení účastníkov stavebného konania vrátane všetkých druhov poplatkov a nákladov spojených s uvedenými úkonmi a prípadných pokút za nedodržanie termínov a podmienok v nich uvedených.
3. Zhotoviteľ je zodpovedný za ochranu pamiatkového fondu v zmysle platných predpisov. Pred začatím výkopových prác Zhotoviteľ (v súčinnosti s Objednávateľom) oznámi príslušnému pamiatkovému úradu plánovaný termín a rozsah vykonávaných prác v súlade s citovanými predpismi. Všetky cenné predmety, predmety s archeologickou hodnotou, ktoré sa nájdu na Stavenisku, sú bezvýhradne majetkom Slovenskej republiky. Zhotoviteľ musí okamžite zastaviť práce, ktoré by mohli ohroziť nález a urobiť také bezpečnostné opatrenia, aby sa zabránilo jeho znehodnoteniu alebo odcudzeniu. O náleze ihneď vyrozumie Stavebný dozor. Zhotoviteľ zabezpečí ďalšie opatrenia. V prípade, ak archeologický nález spôsobí prerušenie prác na diele, má Zhotoviteľ nárok na predĺženie lehoty výstavby o dobu, po ktorú boli práce prerušené.
4. Ak v súvislosti so začatím prác na Stavenisku bude treba umiestniť alebo premiestniť dopravné značky podľa predpisov o pozemných komunikáciách, obstará tieto práce Zhotoviteľ podľa Projektu organizácie dopravy, ktorú si pre tento účel vypracuje a predloží na odsúhlasenie príslušným orgánom. Zhotoviteľ zabezpečuje umiestňovanie a udržiavanie dopravných značiek počas prebiehajúcich prác. Zhotoviteľ svojou činnosťou nesmie narušiť bezpečnosť cestnej dopravy. Všetky práce na jestvujúcich vedeniach a zariadeniach vykoná Zhotoviteľ po vydaní súhlasu správcom vedenia alebo zariadenia, za podmienok daných správami vedenia a za dozoru správcu počas vykonávania týchto prác.
5. Zhotoviteľ je povinný umiestniť jednotlivé časti predmetu zmluvy na pozemkoch v zmysle stavebných povolení. Nevyhnutné zmeny trasy mimo týchto parciel musí odsúhlasiť Stavebný dozor pred začatím výkopových prác, pričom Zhotoviteľ je povinný si zabezpečiť odsúhlasenie týchto zmien v mene Objednávateľa na príslušnom povoľovacom orgáne, resp. u príslušných majiteľov pozemkov. Vytyčovanie a iné meračské práce, nutné pre vykonávanie predmetu zmluvy, zabezpečuje Zhotoviteľ ako súčasť dodávky Diela. Objednávateľ poskytne súčinnosť pri zabezpečovaní odsúhlasenia týchto zmien.
6. Zhotoviteľ je zodpovedný za:
   1. správnosť polohy, výšok, rozmerov a umiestnenia všetkých objektov stavby vzhľadom na uvedené v predošlom odseku, vrátane výškového osadenia kanalizačných odbočení v zmysle požiadaviek projektovej dokumentácie vr. zabezpečenia písomného súhlasu vlastníkov/správcov nehnuteľností s výškou nivelety odbočenia;
   2. písomné odsúhlasenie každej kanalizačnej odbočky s vlastníkom nehnuteľnosti, kde bude určené miesto a hĺbka ukončenia odbočenia, pričom min. hĺbka ukončenia je 1,4 m pod upraveným terénom,
   3. zabezpečenie všetkých potrebných prístrojov, zariadení, pomôcok, materiálu a pracovníkov vo vzťahu k vyššie uvedenej zodpovednosti za vytyčovacie práce.
7. Pokiaľ sa kedykoľvek v priebehu vykonávania prác zistí chybná poloha, chybné výšky, rozmery alebo umiestnenie akejkoľvek časti Diela, ku ktorým došlo z dôvodov na strane Zhotoviteľa, Zhotoviteľ je povinný takú vadu na vlastné náklady odstrániť ku spokojnosti Objednávateľa, či už je k náprave vyzvaný Stavebným dozorom alebo nie. Pokiaľ však chyba vznikla použitím nesprávnych údajov, písomne odovzdaných Objednávateľom, potom náklady na zvýšenie zmluvnej ceny prípadne na úpravu ostatných zmluvných podmienok znáša Objednávateľ. Kontrola vytýčenia alebo akejkoľvek výšky vykonaná Objednávateľom nezbavuje Zhotoviteľa jeho zodpovednosti za presnosť vytýčenia. Zhotoviteľ je povinný starostlivo udržiavať všetky smerové a výškové body, zameriavacie konštrukcie, vytyčovacie kolíky, klince a ďalšie predmety, prípadne označenia použité pre vytyčovanie objektov.
8. Zhotoviteľ je povinný na Stavenisku, v jeho okolí, na prenechaných inžinierskych sieťach a na komunikáciách, po ktorých sa dováža alebo odváža stavebný a komunálny odpad, materiály, konštrukcie, stroje, zariadenia, mechanizmy a podobne, udržiavať poriadok a čistotu, je povinný odstraňovať odpady a nečistoty vzniknuté preukázateľne z jeho stavebnej činnosti, a to na vlastné náklady. Zhotoviteľ je povinný nakladať s odpadmi v súlade so zákonom č. 79/2015 Z.z. o odpadoch a o zmene a doplnení niektorých zákonov, v znení neskorších predpisov, ďalej vyhláškou Ministerstva životného prostredia SR č. 365/2015 Z.z., ktorou sa ustanovuje Katalóg odpadov, v platnom znení.
9. Zhotoviteľ vykonáva všetky činnosti spojené s vyhotovením Diela na vlastnú zodpovednosť podľa zmluvy, pričom rešpektuje projektovú dokumentáciu, technické a právne predpisy platné a účinné počas realizácie zmluvy v Slovenskej republike. Zhotoviteľ je povinný preukázateľne poučiť všetkých pracovníkov pracujúcich na stavbe o pravidlách bezpečnosti a ochrany zdravia pri práci a doklady o tom uschovať.
10. Objednávateľ a Stavebný dozor majú prístup na pracoviská, kde sa zmluvné výkony a ich súčasti realizujú alebo skladujú. Na vyžiadanie im musia byť predložené výkresy, vzorky materiálov a iné podklady súvisiace s predmetom zmluvy, ako aj výsledky kontrol kvality - atesty. S informáciami a podkladmi označenými Zhotoviteľom podľa § 17 Obchodného zákonníka ako jeho obchodné tajomstvo, musí Objednávateľ zaobchádzať dôverne. Zhotoviteľ nevykoná zmeny žiadnych prác bez pokynu Stavebného dozoru.
11. Stavebný dozor je oprávnený so súhlasom Objednávateľa dať pokyn:
    1. na zvýšenie alebo zníženie rozsahu prác uvedených v zmluve (pričom za zvýšenie alebo zníženie rozsahu sa nebude považovať zmena množstiev z dôvodu premerania vykonaných prác);
    2. na nevykonanie určitej práce;
    3. na zmenu výšky, smeru, plochy alebo rozmeru ktorejkoľvek časti Diela;
    4. na zmenu postupu, termínu vykonania prác alebo ich častí.

Zmeny podľa ods. 1 písm. a) až d) môže Stavebný dozor požadovať výlučne v nepredvídateľných prípadoch a v nevyhnutnom rozsahu. V uvedených prípadoch sa bude postupovať v súlade s príslušnými ustanoveniami článku IV. zmluvy s prihliadnutím na relevantné ustanovenia zákona o verejnom obstarávaní.

1. Ak považuje Zhotoviteľ pokyny Stavebného dozoru za neoprávnené alebo neúčelné, musí uplatniť svoje výhrady zápisom v stavebnom denníku. Pokyny musí na opätovné požiadanie vykonať, pokiaľ nie sú v rozpore s príslušnými technologickými postupmi, alebo neodporujú právnym predpisom alebo nariadeniam miestnej alebo štátnej správy. Stavebný dozor vydá opätovné pokyny v písomnej podobe, napr. zápisom v stavebnom denníku. Ak s takými prácami budú spojené naviac náklady, tieto potom znáša Objednávateľ.
2. Stavebný dozor bude organizovať kontrolné dni na stavbe minimálne dvakrát mesačne za účasti zainteresovaných osôb. Zhotoviteľ je povinný zúčastniť sa na výrobných výboroch zvolávaných Stavebným dozorom za účasti Objednávateľa, Stavbyvedúceho a ostatných zástupcov Objednávateľa a Zhotoviteľa.
3. Zhotoviteľ musí bez meškania a písomne informovať Stavebný dozor o vzniku akejkoľvek udalosti, ktorá bráni alebo sťažuje realizáciu Diela.
4. Zhotoviteľ je povinný zabezpečiť účasť svojich zamestnancov na preverovaní svojich dodávok a prác, ktoré vykonáva Stavebný dozor a urobiť okamžité opatrenia na odstránenie vytknutých vád a odchýlok od projektovej dokumentácie.
5. Žiadna časť Diela nesmie byť zakrytá bez predchádzajúceho súhlasu Stavebného dozoru. Zhotoviteľ je povinný umožniť skontrolovanie akejkoľvek časti Diela, ktorá má byť zakrytá, to isté platí aj pre základovú škáru. Zhotoviteľ aspoň 3 pracovné dni vopred vyzve Stavebný dozor (listom alebo zápisom v stavebnom denníku) na kontrolu časti Diela, ktorú bude zakrývať. Stavebný dozor vykoná kontrolu. V prípade, že ju Stavebný dozor nevykoná, je povinný uhradiť náklady dodatočného odkrytia Objednávateľ, pokiaľ také odkrytie požaduje. Ak sa však pri dodatočnom odkrytí zistí, že práce boli vykonané chybne, nesie náklady dodatočného odkrytia Zhotoviteľ.
6. Stavebný dozor je oprávnený dať pokyny, ktoré sú potrebné na vykonanie prác podľa zmluvy, Zhotoviteľovi v stavebnom denníku.
7. Skutočnosť, že Objednávateľ skontroloval výkresy, výpočty, dodávky, vzorky a vykonané práce, nezbavuje Zhotoviteľa zodpovednosti za prípadné vady a nedostatky a vykonávanie potrebných kontrol tak, aby bolo zaručené riadne splnenie predmetu zmluvy.
8. Zhotoviteľ zabezpečí odstraňovanie odpadov vzniknutých na Stavenisku v súvislosti s realizáciou diela a zmluvný vzťah na odber odpadov zdokladuje Objednávateľovi pri odovzdaní Staveniska.
9. Zhotoviteľ je pred začatím výkopových prác alebo iných prác, ktoré by mohli ohroziť jednotlivé podzemné alebo nadzemné vedenia (ako sú kanalizácia, vodovod, telekomunikačné káble, elektrické vedenia, plynovodné potrubia a podobné) povinný oboznámiť sa s umiestnením všetkých existujúcich sietí. Zhotoviteľ pred začatím prác písomne požiada vlastníkov, správcov alebo prevádzkovateľov týchto sietí o ich lokalizáciu/vytýčenie a v prípade podzemných vedení vyhotoví ručne kopané sondy v potrebnom rozsahu. Náklady spojené s vytyčovaním a vysondovaním sietí ich správcami znáša Zhotoviteľ. Zhotoviteľ je zodpovedný za všetky škody spôsobené ním alebo jeho subdodávateľmi počas výkonu prác na týchto zariadeniach a takéto škody musí na vlastné náklady odstrániť k plnej spokojnosti Stavebného dozoru, do doby ním určenej na ich odstránenie. Zhotoviteľ je povinný urobiť všetky opatrenia a splniť všetky oprávnené požiadavky oprávnených orgánov, vlastníkov a prevádzkovateľov podzemných vedení a zariadení súvisiace s ich odstránením, prípadnou prekládkou a znovuzriadením všetkých inžinierskych sietí. Pokiaľ podľa rozhodnutia Stavebného dozoru sa bude jednať o práce nad rámec Zmluvy, Zhotoviteľ bude mať nárok na úhradu skutočne vynaložených nákladov odsúhlasených Stavebným dozorom.
10. Zhotoviteľ znáša nebezpečenstvo škody na zhotovovanom Diele a materiáloch až do dňa riadneho odovzdania predmetu zmluvy alebo príslušnej časti Zhotoviteľom a prevzatia predmetu zmluvy alebo príslušnej časti Objednávateľom podľa článku XI. tejto Zmluvy. Skutočnosť, že Objednávateľ alebo Stavebný dozor skontroloval výkresy, výpočty, dodávky, vzorky a vykonané práce, nezbavuje Zhotoviteľa zodpovednosti za prípadné vady a nedostatky a vykonávanie potrebných kontrol tak, aby bolo zaručené riadne splnenie predmetu zmluvy.
11. Škody preukázane spôsobené Zhotoviteľom realizáciou predmetného Diela mimo Staveniska a vzniknuté na ostatnom majetku Objednávateľa alebo na majetku tretích osôb znáša v prípade preukázania Zhotoviteľ.
12. Zhotoviteľ je povinný na vlastné náklady udržiavať na prevzatom Stavenisku a priľahlých komunikáciách, určených na dopravu materiálu poriadok a čistotu a odstraňovať odpady a nečistoty, ktoré vznikli pri vykonávaní jeho prác. Ak Zhotoviteľ nesplní túto svoju povinnosť, vyzve Objednávateľ Zhotoviteľa na bezodkladné (najneskôr však do 3 dní od doručenia výzvy Zhotoviteľovi) splnenie tejto povinnosti a upozorní ho, že v prípade, ak túto povinnosť Zhotoviteľ nesplní ani po doručení výzvy, má Objednávateľ právo splniť povinnosť Zhotoviteľa sám alebo pomocou tretích osôb na náklady Zhotoviteľa, pričom v tomto prípade Objednávateľ je viazaný jednotkovými cenami Zhotoviteľa za podobnú činnosť. Zhotoviteľ zároveň stráca nárok na zaplatenie prác podľa tohto odseku zmluvy (ak boli súčasťou výkazu výmer).
13. Zhotoviteľ je povinný vypratať Stavenisko v lehote uvedenej v Preberacom protokole vyhotovenom podľa článku XI. tejto Zmluvy.
14. Zhotoviteľ môže na stavbe nasadiť len personál, ktorý má požadovanú kvalifikáciu, a ktorý vykonáva potrebné práce podľa podmienok dohodnutých v zmluve alebo stanovených všeobecne záväznými právnymi predpismi a v primeranom čase. Objednávateľ je oprávnený žiadať od Zhotoviteľa výmenu personálu, ktorý nebude mať požadovanú kvalifikáciu a prikázať Zhotoviteľovi, aby tento personál bez zbytočného odkladu nahradil novým. Zhotoviteľ je povinný tento pokyn zrealizovať, v opačnom prípade má Objednávateľ právo postupovať podľa čl. XVIII tejto zmluvy.
15. Stavebný dozor, resp. poverený zástupca Objednávateľa sú oprávnení kedykoľvek v pracovnej dobe vyzvať pracovníkov Zhotoviteľa alebo ním poverené osoby nachádzajúce sa na Stavenisku na podrobenie sa dychovej skúšky na prítomnosť alkoholu alebo inej omamnej látky; v prípade pozitívneho výsledku resp. odmietnutia podrobiť sa dychovej skúške, má právo okamžite vypovedať a trvale zakázať vstup na pracovisko dotknutému pracovníkovi Zhotoviteľa alebo Zhotoviteľom poverenej tretej osobe. Objednávateľ je oprávnený uplatniť si u Zhotoviteľa jednorazovú zmluvnú pokutu vo výške 100 EUR za každý pozitívny výsledok skúšky, resp. odmietnutia podrobiť sa skúške.
16. Stavebný dozor, resp. poverený zástupca Objednávateľa sú oprávnení dať pracovníkom Zhotoviteľa príkaz prerušiť prácu, ak Stavbyvedúci nie je dosiahnuteľný a ak je ohrozená bezpečnosť uskutočňovanej stavby, život alebo zdravie pracujúcich na stavbe, stavby nie sú realizované v požadovanej kvalite alebo hrozia iné vážne škody.
17. V prípade potreby Zhotoviteľ je oprávnený zadať niektoré práce alebo úkony subdodávateľom. Subdodávateľ je hospodársky subjekt, ktorý uzavrel so Zhotoviteľom ako úspešným uchádzačom písomnú odplatnú zmluvu na plnenie určitej časti zákazky (§ 2 ods. 5 zákona č. 343/2015 Z. z. o verejnom obstarávaní). Zoznam subdodávateľov tvorí Prílohu č. 2 tejto Zmluvy o dielo. Každý Subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o RPVS“), pokiaľ mu to zákon o RPVS ukladá. Zhotoviteľ je povinný v súlade s § 41 ods. 4 písm. a) zákona č. 343/2015 Z. z. o verejnom obstarávaní oznámiť akúkoľvek zmenu údajov o subdodávateľovi.
18. V prípade zmeny subdodávateľa Zhotoviteľ zašle písomnú požiadavku Objednávateľovi spolu s aktualizovanou Prílohou č. 2 a v kópii Stavebnému dozoru najneskôr 10 dní pred plánovaným začatím prác realizovaných subdodávateľom. Subdodávateľ, ktorého sa týka návrh na zmenu, musí byť schopný realizovať príslušnú časť Diela v rovnakej kvalite, ako pôvodný Subdodávateľ. Objednávateľ sa k návrhu vyjadrí do 10 dní po jeho obdržaní a je oprávnený návrh subdodávateľa na základe odôvodnených pripomienok zamietnuť. Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto zmluve, pokiaľ bude dodržaný postup podľa tohto bodu zmluvy.
19. Schválenie subdodávateľa Objednávateľom nezbavuje Zhotoviteľa jeho zmluvnej zodpovednosti voči Objednávateľovi za práce alebo úkony vykonané subdodávateľom. Za vykonanie Diela, časti Diela a/alebo akýchkoľvek prác subdodávateľom má Zhotoviteľ zodpovednosť akoby Dielo, časť Diela a/alebo práce vykonával sám.
20. Zhotoviteľ nie je povinný získať predchádzajúci súhlas Objednávateľa podľa bodu 28 tohto článku pre dodávateľov materiálu.
21. Zhotoviteľ nesmie postúpiť celú túto zmluvu alebo jej časť alebo akúkoľvek výhodu alebo podiel v nej alebo podľa nej bez predchádzajúceho súhlasu Objednávateľa a v súlade so zákonom č. 343/2015 Z. z. o verejnom obstarávaní.
22. Vzhľadom na výšku plnenia predmetu Zmluvy Zhotoviteľ vyhlasuje, že v čase uzavretia Zmluvy je a počas celého plnenia predmetu Zmluvy bude zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v platnom znení a aj všetci jeho prípadní subdodávatelia, ktorých podiel na zákazke naplní zákonné limity spĺňajú podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov v platnom znení a sú v registri partnerov verejného sektora zapísaní.

**VIII.**

**Stavebný denník**

1. Zhotoviteľ je povinný viesť počas celej doby výstavby stavebný denník v zmysle paragrafu 46d Stavebného zákona 50/1976 Z.z. v aktuálnom znení v jazyku slovenskom, a to v jednom origináli a v dvoch kópiách. Jednu kópiu si odoberie Objednávateľ, ďalšiu kópiu stavebného denníka si odoberá Stavebný dozor. Do denníka sa zapisujú všetky skutočnosti rozhodujúce pre plnenie zmluvy, najmä údaje o časovom postupe prác a ich kvalite, zdôvodnenie odchýlok vykonávaných prác od projektovej dokumentácie, údaje dôležité pre posúdenie hospodárnosti prác a údaje pre posúdenie prác orgánmi štátnej správy, záznamy autorského dozoru, stavebného dozoru, zástupcu objednávateľa, záznamy koordinátora bezpečnosti, záznamy o vykonaných skúškach, meraniach a pod.. Počas pracovnej doby musí byt' stavebný denník na stavbe trvalo prístupný. Povinnosť viesť stavebný denník končí dňom odovzdania a prevzatia prác.
2. Záznamy v stavebnom denníku je oprávnený robiť stavbyvedúci, prípadne jeho zástupca a ich nadriadení. Okrem nich sú oprávnení robiť záznam Stavebný dozor, projektant - autorský dozor, orgány štátneho stavebného dohľadu, prípadne iné príslušné orgány štátnej správy a samosprávy a prizvané osoby. Zápisy v stavebnom denníku majú len informatívny a evidenčný charakter a nezakladajú práva a povinnosti Zmluvných strán.
3. Denné záznamy sa píšu do knihy s očíslovanými listami, jednak pevnými, jednak perforovanými pre dva oddeliteľné predpisy, ktoré sa číslujú zhodne s pevnými listami. Denné záznamy sa zapisujú zásadne v ten deň, keď sa práce vykonali alebo nastali okolnosti, ktoré sú predmetom zápisu. Len výnimočne sa tak môže urobiť v nasledujúci deň. Pri denných záznamoch sa nesmú vynechať voľné miesta. Pokiaľ Stavebný dozor nariadi nevyhnutné zmeny, ktorých dôvodom bolo preukázané porušenie zmluvy zo strany Zhotoviteľa alebo jeho subdodávateľov, pričom na toto porušenie bol zhotoviteľ zo strany Stavebného dozoru upozornený, vykoná Zhotoviteľ nariadené práce na svoje vlastné náklady.

**IX.**

**Použité materiály, stavebné diely a výrobky**

* 1. Materiály, stavebné diely a výrobky zabezpečované Zhotoviteľom musia byť v súlade s požiadavkami na materiály, stavebné diely a parametre výrobkov uvedených v projektovej dokumentácii resp. vo výkazoch výmer, ktoré boli súčasťou súťažných podkladov ako aj so zákonom č. 314/2004 Z.z. o stavebných výrobkoch (úplné znenie zákona 90/1998 Z.z.).
  2. Zhotoviteľ je povinný odovzdať certifikáty všetkých takýchto materiálov, stavebných dielov a výrobkov Stavebnému dozoru na schválenie najneskôr 30 dní pred zabudovaním materiálov a zariadení do Diela. Stavebný dozor sa k predloženým certifikátom písomne vyjadrí do 7 dní odo dňa ich obdržania. Zhotoviteľ nesmie zabudovať do Diela žiadne materiály, stavebné diely alebo výrobky bez súhlasu Stavebného dozoru. Ku všetkým materiálom prichádzajúcim do priameho styku s pitnou vodou musí Zhotoviteľ doložiť platné certifikáty o vhodnosti materiálov pre styk s pitnou vodou. Certifikáty budú vydané akreditovaným skúšobným ústavom a budú mať platnosť až do podpísania Preberacieho protokolu.
  3. Zhotoviteľ je povinný predložiť Stavebnému dozoru vzorky všetkých materiálov, ktoré plánuje zabudovať do Diela najmenej 3 týždne pred plánovanou objednávkou alebo nákupom týchto materiálov. V prípade predloženia vzoriek, ktoré nevyhovujú požiadavkám zmluvy, Stavebný dozor má právo odmietnuť akúkoľvek takúto vzorku. Zhotoviteľ v takomto prípade je povinný predložiť Stavebnému dozoru novú vzorku do 2 týždňov. Riziko a výdavky spojené s prípadným zamietnutím vzoriek Stavebným dozorom znáša Zhotoviteľ.
  4. Materiály, stavebné diely a výrobky zabezpečované Zhotoviteľom, ktoré certifikáty zhody nebudú mať, resp. nebudú zodpovedať zmluvným podmienkam, musí Zhotoviteľ na vlastné náklady odstrániť a nahradiť bezchybnými. Z tohto titulu vzniknuté škody znáša Zhotoviteľ. Objednávateľ môže stanoviť termín na odstránenie týchto materiálov, stavebných dielov a výrobkov primeraných ich rozsahu, ktorého nedodržanie môže byť dôvodom na odstúpenie od zmluvy. Prípadné uplatňovanie pokút sa riadi touto zmluvou o Dielo.
  5. Zhotoviteľ je povinný počas realizácie Diela zabezpečovať kontrolné skúšky použitých materiálov ako aj stavebných častí Diela podľa STN. Preberacie skúšky budú vykonávané v 100%-nom rozsahu zhotovovaného Diela. Súčasťou preberacích skúšok gravitačných potrubí bude monitoring vykonávaný priemyselnou kamerou s možnosťou zobrazenia sklonov.

**X.**

**Poistenie Diela**

1. Zhotoviteľ sa zaväzuje uzatvoriť poistenie zodpovednosti za škody spôsobené na majetku a zdraví tretích osôb v súvislosti s jeho činnosťou (ďalej len „poistenie zodpovednosti za škodu“). Minimálna poistná suma pre poistenie zodpovednosti za škodu je vo výške zmluvnej ceny. Zhotoviteľ do 30 dní odo dňa nadobudnutia účinnosti tejto Zmluvy predloží Objednávateľovi doklady preukazujúce uzatvorenie poistenia zodpovednosti za škodu a preukazujúce výšku poistenia. Poistenie zodpovednosti za škodu je Zhotoviteľ povinný udržiavať do dátumu odovzdania a prevzatia diela. Zhotoviteľ v plnej výške znáša prípadnú škodu spôsobenú krádežou, stratou, zničením alebo iným poškodením majetku tretích osôb, ktoré sú pričítateľné Zhotoviteľovi.
2. Zhotoviteľ je ďalej povinný poistiť Dielo vo výške zmluvnej ceny po dobu výstavby do odovzdania a prevzatia diela Objednávateľom pre prípad poškodenia, zničenia, straty, odcudzenia alebo iných škôd.
3. Zhotoviteľ je povinný oznámiť Objednávateľovi každú poistnú udalosť na stavbe do 5 pracovných dní od jej vzniku a v rovnakej lehote je ďalej povinný informovať Objednávateľa o spôsobe riešenia poistnej udalosti.
4. Zhotoviteľ je povinný upovedomiť poisťovateľov o zmenách povahy, rozsahu alebo programu výstavby Diela a zaistiť primeranosť poistenia po celú dobu vykonávania prác podľa tejto zmluvy do dátumu odovzdania a prevzatia diela. Zhotoviteľ je povinný na požiadanie Objednávateľa predložiť Objednávateľovi platné poistné zmluvy a potvrdenky o platbách poisteného. Ak Zhotoviteľ poruší povinnosť dohodnúť a udržiavať v platnosti akékoľvek poistenie požadované touto zmluvou o Dielo alebo nepredloží Objednávateľovi doklady podľa tohto bodu môže Objednávateľ v týchto prípadoch uzatvoriť a udržiavať v platnosti všetky takéto poistenia a platiť potrebné poistné a náklady s tým spojené si uplatniť u Zhotoviteľa.
5. Poistenie podľa tohto článku musí kryť:
   1. Objednávateľa a Zhotoviteľa proti všetkým stratám alebo škodám vzniknutým z akejkoľvek príčiny odo dňa začatia prác na Stavenisku až do ukončenia odovzdávacieho a preberacieho konania,
   2. Zhotoviteľa za všetky škody a nároky súvisiace s úmrtím alebo zranením tretej osoby, stratou alebo poškodením akéhokoľvek majetku tretej osoby (iného než Dielo), ku ktorým došlo následkom výstavby a dokončenia Diela a odstraňovania vád Diela a voči všetkým nárokom na náhradu škody, súdnym konaniam, nákladom, poplatkom a výdavkom, ktoré v súvislosti s tým vzniknú.
   3. Zhotoviteľa za straty alebo škody na majetku (inom než je samotné Dielo) vyplývajúcich z realizácie tejto zmluvy.
6. Bez predloženia potvrdení potvrdzujúcich uzavretie poistných zmlúv Zhotoviteľ nesmie začať žiadne stavebné práce.

**XI.**

**Odovzdanie a preberanie Diela**

1. Preberacie konanie zvoláva Stavebný dozor na základe písomnej žiadosti Zhotoviteľa. Stavebný dozor musí obdržať písomnú žiadosť od Zhotoviteľa najmenej 14 dní pred požadovaným termínom preberacieho konania.
2. Dátum a čas preberacieho konania musí Stavebný dozor písomne oznámiť Objednávateľovi a Zhotoviteľovi najmenej 7 dní vopred.
3. Zhotoviteľ je povinný pri preberacom konaní Diela odovzdať Stavebnému dozoru Dokumentáciu skutočného vyhotovenia (DSV) v rozsahu uvedenom v Časti 3 tejto zmluvy. Absencia niektorého zo súčastí DSV je dôvodom pre nezačatie preberacieho konania.
4. Súčasťou preberacieho konania Diela budú protokoly o úspešnom vykonaní všetkých skúšok a odovzdaní sprievodnej dokumentácie skúšok predpísaných v tejto zmluve, v jej prílohách a stanovených všeobecne záväznými predpismi alebo rozhodnutiami príslušných orgánov.
5. O odovzdaní a prevzatí Diela sa spíše Preberací protokol o odovzdaní a prevzatí verejnej práce alebo jej dokončenej časti v súlade s Prílohou č. 3 vyhlášky 83/2008 Z.z. ktorou sa vykonáva zákon č. 254/1998 Z. z. o verejných prácach v aktuálnom znení.
6. Zhotoviteľ pred začatím komplexných skúšok vypracuje a predloží na schválenie Stavebnému dozoru Program komplexných skúšok obsahujúci rozsah, vecnú náplň a časový harmonogram prípravy vrátane požiadaviek na súčinnosť Objednávateľa a prevádzkovateľa (obsluhu) pri ručnej aj automatickej prevádzke. Podrobnosti Programu komplexných skúšok budú vypracované v zmysle STN 75 6910 a budú predložené Stavebnému dozoru na schválenie 14 dní pred plánovaním začatím skúšok. Skúšky môže Zhotoviteľ vykonať až po obdržaní písomného súhlasu Stavebného dozoru. Ostatné podrobnosti sú uvedené v Časti 3 tejto zmluvy.
7. O odstránení vád a nedorobkov uvedených v Preberacom protokole vydá Objednávateľ bez zbytočného odkladu po ich odstránení Zhotoviteľovi potvrdenie, v ktorom uvedie, že vady a nedorobky uvedené v Preberacom protokole boli v lehote stanovenej v Preberacom protokole odstránené.

**XII.**

**Záruky za Dielo**

1. Zhotoviteľ ručí za to, že predmet zmluvy má v dobe prevzatia zmluvne dohodnuté vlastnosti, že spĺňa projektované technické parametre, že zodpovedá technickým normám a predpisom SR, a že nemá vady, ktoré by rušili alebo znižovali hodnotu alebo schopnosť jeho používania k zvyčajným alebo v zmluve predpokladaným účelom.
2. Záručná doba je **60 mesiacov** a začína plynúť od dátumu vystavenia Preberacieho protokolu na Dielo.
3. Pre časti Diela, na ktorých boli zistené vady a nedorobky pri odovzdávaní a preberaní Diela, začína záručná doba plynúť dňom ich odstránenia napriek tomu, že sa považujú za prebraté dňom podpisu Preberacieho protokolu (§ 324 ods. 3 Obchodného zákonníka - záväzok Zhotoviteľa je splnený riadne až dňom odstránením všetkých vád a nedorobkov uvedených v Preberacom protokole). Záručná doba neplynie po dobu, po ktorú Objednávateľ nemôže užívať Dielo alebo časť Diela pre jeho vady, za ktoré zodpovedá Zhotoviteľ.

**XIII.**

**Zodpovednosť za vady**

1. Zhotoviteľ zodpovedá za vady, ktoré má Dielo v čase odovzdania, a za vady vzniknuté počas záručnej doby v prípadoch spôsobených porušením Zhotoviteľových povinností z tejto zmluvy. Ak Objednávateľ prevezme dodávku so skrytými vadami, ktoré nemohol zistiť pri odovzdaní a prevzatí Diela ani pri vynaložení odbornej starostlivosti, a ktoré sa vyskytnú v záručnej dobe v prípadoch spôsobených porušením Zhotoviteľových povinností z tejto zmluvy, má právo na dodatočné bezplatné odstránenie týchto vád.
2. Objednávateľ oznámi Zhotoviteľovi vady bez zbytočného odkladu po tom, čo ich zistil alebo čo ich mohol zistiť.
3. Objednávateľ v oznámení vád popíše vadu a určí Zhotoviteľovi primeranú lehotu na odstránenie vady. Ak lehotu neurčí, Zhotoviteľ je povinný odstrániť vadu najneskôr do 14 dní od doručenia oznámenia Objednávateľa, ak je to technologicky možné. Ak Zhotoviteľ neodstráni niektorú z vád uvedených v oznámení vád v určenej lehote alebo dohodnutej lehote, Objednávateľ je oprávnený odstrániť vadu sám alebo prostredníctvom tretej osoby na náklady Zhotoviteľa, pričom je viazaný cenami alebo sadzbami uvedenými v tejto zmluve. Objednávateľove právo udelenia zmluvnej pokuty za neodstránenie vád Zhotoviteľom tým nie je dotknuté.
4. Ak by práce na odstraňovaní niektorej vady alebo poškodenia preukázane mohli ovplyvniť výkonnosť Diela, môže Stavebný dozor vyžadovať opakovanie akýchkoľvek skúšok uvedených v zmluve. Táto požiadavka bude oznámená do 28 dní potom, čo bola vada alebo poškodenie odstránené.
5. Zhotoviteľ je povinný k dátumu vydania Preberacieho protokolu na Dielo predložiť **Zábezpeku na záručné opravy** vo forme neodvolateľnej bankovej záruky alebo zložením finančných prostriedkov na účet Objednávateľa v tvare IBAN *(verejný obstarávateľ uvedie pri uzavretí zmluvy)* **vo výške 2 % zmluvnej ceny Diela bez DPH.** Zábezpeka musí obsahovať záväzok Zhotoviteľa odstrániť vady, ktoré sa vyskytnú od dátumu vydania Preberacieho protokolu na Dielo až do ukončenia záručnej doby Diela. Poskytnutie bankovej zábezpeky na záručné opravy sa musí riadiť ustanoveniami § 313 a násl. zákona č. 513/1991 Zb. Obchodný zákonník v znení neskorších predpisov. Banková záruka musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike. V bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako zábezpeku na záručné opravy v prípade, ak Zhotoviteľ porušuje svoje záväzky vyplývajúce mu zo Zmluvy a všeobecne záväzných právnych predpisov. Do Záručnej doby sa nepočíta čas od oznámenia nároku až do odstránenia príslušnej vady. Zhotoviteľ je povinný vydať Objednávateľovi písomné potvrdenie o tom, kedy Objednávateľ takýto nárok uplatnil, ako aj písomné potvrdenie o odstránení vady Diela alebo jeho časti. Ak dôjde k výmene časti Diela, pre túto časť začne plynúť nová Záručná doba.

**XIV.**

Skúšobná prevádzka

1. So skúšobnou prevádzkou zhotoveného Diela sa v rámci tejto zákazky neuvažuje.

**XV.**

Zmluvné pokuty a sankcie

1. Ak Zhotoviteľ nezhotoví predmet zmluvy riadne a včas, Objednávateľ je oprávnený požadovať a Zhotoviteľ je povinný zaplatiť zmluvnú pokutu vo výške 0,05 % z ceny Diela bez DPH, počnúc dňom nasledujúcim po uplynutí lehoty na ukončenie diela resp. jej dohodnutej časti, a to za každý aj začatý deň omeškania zhotoviteľa s ukončením diela, resp. jej časti. Právo Objednávateľa na náhradu škody zaplatením zmluvnej pokuty nezaniká a to vo výške, ktorá presahuje výšku zmluvnej pokuty. Povinnosť Zhotoviteľa zaplatením zmluvnej pokuty nezaniká. Zhotoviteľ je povinný zaplatiť zmluvnú pokutu v plnej výške v lehote uvedenej v písomnej výzve Objednávateľa. Ak lehota nebude určená, tak je povinný v plnej výške nahradiť škodu, resp. uhradiť sankciu a zaplatiť zmluvnú pokutu do 15 dní odo dňa doručenia výzvy Objednávateľa.
2. Ak Zhotoviteľ bude v omeškaní s plnením jednotlivých termínov a/alebo medzitermínov a/alebo etáp diela uvedených v podrobnom Harmonograme prác, Objednávateľ je oprávnený požadovať a Zhotoviteľ je povinný zaplatiť zmluvnú pokutu vo výške 1000 EUR za každý aj začatý deň omeškania, a to až do odstránenia omeškania Zhotoviteľa.
3. Ak Zhotoviteľ bude v omeškaní s odstránením vád diela počas záručnej doby, Objednávateľ je oprávnený požadovať od Zhotoviteľa zaplatenie zmluvnej pokuty vo výške 1000 EUR za každý aj začatý deň omeškania s odstraňovaním vád, a to až do ich odstránenia.
4. Zmluvná pokuta za neuvoľnenie a nevypratanie Staveniska v lehote uvedenej v Preberacom protokole, ktorú je povinný zaplatiť Zhotoviteľ, bola dohodnutá na sumu 1.000,- € za každý deň omeškania až do splnenia povinnosti uvoľnenia, resp. vypratania Staveniska
5. Zhotoviteľ je oprávnený uplatniť úrok z omeškania s úhradou faktúry objednávateľom neuhradenej v lehote splatnosti vo výške 0,05 % z dlžnej čiastky neuhradenej faktúry, a to za každý deň omeškania.
6. Vyúčtovaná zmluvná pokuta je splatná do 15 dní odo dňa doručenia vyúčtovania, ktorým bola táto zmluvná pokuta vyúčtovaná, a to zmluvnej strane, ktorá má povinnosť uhradiť vyúčtovanú zmluvnú pokutu.

**XVI.**

Ochrana zdravia a bezpečnosti pri práci

1. Zhotoviteľ bude pri svojej činnosti dôsledne dodržovať relevantné predpisy týkajúce sa bezpečnosti a ochrany zdravia pri práci, najmä zákon č. 124/2006 Z.z., vyhl. č. 508/2009 Z.z. a iné relevantné predpisy v oblasti ochrany zdravia a bezpečnosti pri práci.
2. Zhotoviteľ k Dátumu začatia prác podľa čl. III. bod 1. tejto zmluvy oznámi Stavebnému dozoru a Objednávateľovi meno **technika BoZP.** Táto osoba musí byť na výkon tejto činnosti kvalifikovaná a musí disponovať osvedčením bezpečnostného technika podľa zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov. Jeho meno bude nahlásené tak Objednávateľovi ako aj Stavebnému dozoru pred začatím prác na stavbe a uvedené v stavebnom denníku.
3. Zhotoviteľ je povinný dodržiavať požiadavky **„Plánu bezpečnosti a ochrany zdravia pri práci“,** ktorý má Objednávateľ vypracovaný podľa Nariadenia vlády SR č. 396/2006 Z.z. o minimálnych bezpečnostných a zdravotných požiadavkách na stavenisko v znení neskorších predpisov. Plán BoZP obdrží Zhotoviteľ od Objednávateľa po nadobudnutí účinnosti zmluvy.
4. Zhotoviteľ je povinný vykonávať všetky práce v súlade s plánom bezpečnosti a sledovať inštrukcie povereného pracovníka Objednávateľa ohľadne ochrany zdravia a bezpečnosti pri práci. Na Staveniskách, na ktorých prebieha súbežná prevádzka Objednávateľa, bude Zhotoviteľ rešpektovať platné vnútorné predpisy BOZP Objednávateľa, s ktorými ho Objednávateľ zoznámi.

**XVII.**

Riešenie sporov

1. V prípade sporných vecí, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súd. Spor zmluvných strán neoprávňuje Zhotoviteľa zastaviť práce.
2. Zmluvný vzťah sa bude riadiť právnym poriadkom platným na území Slovenskej republiky. Spory bude rozhodovať príslušný súd Slovenskej republiky, a to v jazyku slovenskom.

**XVIII.**

**Odstúpenie od zmluvy**

1. Od zmluvy možno odstúpiť v prípadoch, ktoré stanovuje táto zmluva a § 344 a nasledujúce Obchodného zákonníka. V prípade odstúpenia zo strany Objednávateľa alebo Zhotoviteľa Zhotoviteľovi prináleží náhrada iba za skutočne vykonané práce odsúhlasené Stavebným dozorom a náklady, ktoré Zhotoviteľ vynaložil v súvislosti s realizáciou diela do dňa odstúpenia od zmluvy, pokiaľ nie je v zmluve dohodnuté inak
2. Odstúpenie od zmluvy musí byť druhej zmluvnej strane oznámené písomne.
3. Objednávateľ môže odstúpiť od tejto zmluvy a poveriť ich realizáciou tretie osoby z nasledovných dôvodov:
   1. Zhotoviteľ je z dôvodov na jeho strane v omeškaní s plnením termínov a/alebo medzitermínov a/alebo etáp diela uvedených v podrobnom Harmonograme prác alebo v tejto zmluve o viac ako 90 dní,
   2. ak Zhotoviteľ nezhotovuje predmet plnenia v požadovanej kvalite v súlade s touto zmluvou,
   3. ak Zhotoviteľ opakovane zanedbáva niektorú povinnosť uvedenú v tejto zmluve alebo vo všeobecne záväzných právnych predpisoch týkajúcich sa predmetu zmluvy,
   4. na majetok Zhotoviteľa bol vyhlásený konkurz alebo ak bol podaný návrh na vyhlásenie konkurzu.
4. Dôvody odstúpenia od Zmluvy alebo odobratia časti prác uvedené v ods. 3 tohto článku sa považujú za podstatné porušenie tejto zmluvy.
5. V prípade odstúpenia Objednávateľa od tejto zmluvy alebo v prípade odobratia časti prác, tvoriacich predmet zmluvy v zmysle článku II. tejto zmluvy, Zhotoviteľ je povinný nahradiť škodu a preukázateľne zvýšené náklady, vo výške ktorá presahuje výšku zmluvnej pokuty, a ktoré vzniknú Objednávateľovi predĺžením lehoty realizácie Diela, náklady vzniknuté odstúpením alebo odobratím časti výkonov Zhotoviteľovi a následným zadaním realizácie Diela alebo jeho časti inému Zhotoviteľovi (bez ohľadu na jednotkové ceny Zhotoviteľa) a preukázateľne zvýšené náklady, ktoré vznikli Objednávateľovi v súvislosti s doterajšou činnosťou Zhotoviteľa na stavbe a v dôsledku odstraňovania vád jeho plnenia, t. j. zmluvnou pokutou nie je dotknutý nárok objednávateľa na náhradu škody v plnom rozsahu, a to vo výške, ako táto presahuje výšku zmluvnej pokuty.
6. Zhotoviteľ môže odstúpiť od zmluvy v prípade, ak Objednávateľ neplní svoje zmluvné povinnosti, a tým Zhotoviteľovi znemožní vykonávanie Diela. Musí však vyzvať Objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne vyhlásiť, že v prípade neplnenia aj po stanovenom termíne od zmluvy odstúpi.
7. Zhotoviteľ môže odstúpiť od zmluvy aj v prípade meškania úhrady ceny jeho výkonov z dôvodov na strane Objednávateľa o viac ako 30 dní po lehote splatnosti. Zhotoviteľ nemôže od zmluvy odstúpiť, ak dôvod odstúpenia ku dňu doručenia oznámenia o odstúpení od zmluvy už odpadol. Zhotoviteľ má právo na náhradu škody a nákladov spôsobených odstúpením od zmluvy, ktoré si uplatní bez zbytočného odkladu.
8. Objednávateľ je povinný Zhotoviteľovi poslať súpis a kalkuláciu vzniknutých naviac nákladov a svoje ďalšie nároky súvisiace s odstúpením od zmluvy najneskôr do 30 dní od právoplatnosti kolaudačného rozhodnutia o užívaní diela.
9. Náklady vynaložené ku dňu odstúpenia od zmluvy sa vyúčtujú podľa zmluvných cien v preukázateľnom rozsahu.

**XIX.**

**Vyššia moc**

1. Za porušenie tejto zmluvy spôsobené vyššou mocou zmluvné strany nezodpovedajú. Pod vyššou mocou chápu zmluvné strany udalosti, ktoré nebolo možné predvídať alebo ak ich aj zmluvné strany predvídali, tieto sa uskutočnili mimo ich vôle a vplyvu, ak tieto plne alebo čiastočne bránili plneniu podmienok tejto zmluvy. Príkladmi vyššej moci sú prírodné katastrofy, požiare, záplavy, explózie, štrajky, nepokoje, vojny, zásahy štátu alebo zásahy vojenských orgánov. Uvedený výpočet prípadov vyššej moci nie je úplný ani uzavretý.
2. Zmluvná strana, u ktorej nastal prípad vyššej moci, o tom najneskôr do 3 dní od dátumu vzniku takej udalosti a do 3 dní po jej skončení, písomne upovedomí druhú Zmluvnú stranu. V prípade, že by vyššia moc spôsobila odloženie zmluvných záväzkov o viac ako 1 mesiac, dohodnú sa Zmluvné strany na ďalšom postupe realizácie zmluvy.

##### XX.

**Indexačná doložka**

1. Ministerstvo dopravy a výstavby SR vydalo **metodický pokyn** s cieľom stanoviť transparentný mechanizmus úpravy cien v rámci zmluvných podmienok pri projektoch opravy a údržby, výstavby, modernizácie a rekonštrukcie inžinierskych stavieb a budov, zákaziek, ktoré boli zadané podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, u ktorých ešte neuplynula lehota na predkladanie ponúk, a v prípade verejných obstarávaní, ktoré ešte len budú vyhlásené.

𝑷𝒕 = 𝟎, 𝟏𝟎 + ⟮𝟎, 𝟐𝟎 ∗ ( 𝑯𝑰𝑪𝑷𝒕 /𝑯𝑰𝑪𝑷𝒕𝟎 ) ⟯ + ⟮ 𝟎, 𝟎𝟖 ∗ ( 𝑫𝒕 /𝑫𝒕𝟎 ) ⟯ + ⟮/𝟎, 𝟔𝟐 ∗ ( 𝑪𝑴𝑰𝒕/ 𝑪𝑴𝑰𝒕𝟎) ⟯

V stanovenom vzorci pre výpočet indexácie je **fixná časť nákladov** realizovanej stavby, ktoré **nepodliehajú indexácii**, stanovená vo **výške 10 %**a hodnota nákladov, ktorá **podlieha indexácii**, je stanovená **vo výške 90 %**z celkovej realizovanej stavby. Zdrojmi vstupov pre výpočet násobiteľa úpravy (koeficientu zmeny) pre mechanizmus indexácie sú ukazovatele **Harmonizované indexy spotrebiteľských cien** (priemer roka 2015=100) – mesačne [sp0017ms], Priemerné ceny pohonných látok v SR – mesačne [sp0202ms], a Indexy cien stavebných prác a materiálov (2015=100) – štvrťročne [sp2063qs], ktoré sú publikované Štatistickým úradom Slovenskej republiky na jeho webovom sídle [www.statistics.sk](http://www.statistics.sk/).

Kde:

𝑷𝒕

: násobiteľ úpravy (koeficient zmeny), ktorý bude použitý pre odhadnutú zmluvnú hodnotu vykonanú za obdobie „𝒕“, pričom týmto obdobím je kvartál. Hodnota násobiteľa úpravy sa zaokrúhľuje matematicky na 3 desatinné miesta.

𝒕 : ukončený kvartál (koncový) je rozhodujúce obdobie, za ktoré uchádzač uplatňuje indexáciu.

𝒕𝟎 : referenčné obdobie, kvartál do ktorého spadá kalendárny deň, v ktorý uplynula lehota na predkladanie ponúk do súťaže na zhotovenie stavby.

𝟎, 𝟏𝟎 : pevný koeficient 10 %, ktorý reprezentuje časť nákladov na stavebné činnosti a stavby, ktoré nepodliehajú indexácii.

𝟎, 𝟐𝟎 : koeficient 20 %, ktorý predstavuje časť nákladov za realizované stavebné činnosti a stavby, ktoré podliehajú indexácii, a reprezentuje zmenu osobných nákladov resp. nákladov na pracovnú silu.

𝑯𝑰𝑪𝑷 : ukazovateľ Harmonizované indexy spotrebiteľských cien (priemer roka 2015=100)

- mesačne [sp0017ms] – Spotrebiteľské ceny úhrnom– (Harmonized indices of consumer prices) na Slovensku publikovaný Štatistickým úradom Slovenskej republiky na jeho internetovej stránke www.statistics.sk.

𝑯𝑰𝑪𝑷𝒕

: hodnota ukazovateľa Harmonizované indexy spotrebiteľských cien (priemer roka 2015=100) – mesačne [sp0017ms] – Spotrebiteľské ceny úhrnom – prepočítaná za kvartál, v období „𝒕“.

𝑯𝑰𝑪𝑷𝒕𝟎

: hodnota ukazovateľa Harmonizované indexy spotrebiteľských cien (priemer roka 2015=100) – mesačne [sp0017ms] – Spotrebiteľské ceny úhrnom– za referenčné obdobie (kvartál) v období „𝒕𝟎“, t. j. kvartál, v ktorý uplynula lehota na predkladanie ponúk do súťaže na zhotovenie stavby.

𝟎, 𝟎𝟖 : koeficient 8 %, ktorý predstavuje časť nákladov za realizované stavebné činnosti a stavby, ktoré podliehajú cenovej úprave a reprezentuje zmenu cien pohonných hmôt (motorovej nafty).

𝑫 : ukazovateľ Priemerné ceny pohonných látok v SR (Motorová nafta) – mesačne [sp0202ms] prepočítaný za kvartál, publikovaný Štatistickým úradom Slovenskej republiky na jeho internetovej stránke [www.statistics.sk](http://www.statistics.sk).

𝑫𝒕

: hodnota ukazovateľa Priemerné ceny pohonných látok v SR (Motorová nafta) –mesačne [sp0202ms] prepočítaná za kvartál, v období „𝒕“

𝑫𝒕𝟎

: hodnota ukazovateľa Priemerné ceny pohonných látok v SR (Motorová nafta) –mesačne [sp0202ms] prepočítaná za kvartál, v období „𝒕𝟎“, t. j. kvartál, v ktorý uplynula lehota na predkladanie ponúk do súťaže na zhotovenie stavby.

𝟎, 𝟔𝟐 : koeficient 62 %, ktorý predstavuje časť nákladov za realizované stavebné činnosti a stavby, ktoré podliehajú cenovej úprave a reprezentuje zmenu nákladov cien materiálov a výrobkov spotrebovávaných v stavebníctve SR.

𝑪𝑴𝑰 : ukazovateľ Indexy cien stavebných prác a výrobkov spotrebovaných v stavebníctve (2015=100) – štvrťročne [sp1010qs] – Indexy stavebných materiálov (výrobné ceny) (Price indices of constructions works and materials) za štvrťrok, ktorý je publikovaný Štatistickým úradom Slovenskej republiky na jeho internetovej stránke [www.statistics.sk](http://www.statistics.sk).

𝑪𝑴𝑰𝒕

: hodnota ukazovateľa Indexy cien stavebných prác a výrobkov spotrebovaných v stavebníctve (2015=100) –štvrťročne [sp1010qs] – Indexy stavebných materiálov (výrobné ceny) v období „𝒕“.

𝑪𝑴𝑰𝒕𝟎

: hodnota ukazovateľa Indexy cien stavebných prác a výrobkov spotrebovaných v stavebníctve (2015=100) –štvrťročne [sp1010qs] – Indexy stavebných materiálov (výrobné ceny) v období „𝒕𝟎“

1. V prípade, že z predložených TOV kľúčových položiek a cenovej kalkulácie pri materiálových položkách Objednávateľ v postavení verejného obstarávateľa identifikoval cenu nižšiu o 20 % a viac ako je uvedená tzv. trhová cena v oceňovacom programe CENKROS pri týchto kľúčových položkách, verejný obstarávateľ uplatní pri realizácii Diela upravenú indexáciu Diela v zmysle Metodického pokynu Ministerstva dopravy a výstavby SR č. 19/2022 a to:

𝑷𝒕 = 𝟎**, 2**𝟎 + ⟮𝟎, 𝟐𝟎 ∗ ( 𝑯𝑰𝑪𝑷𝒕 /𝑯𝑰𝑪𝑷𝒕𝟎 ) ⟯ + ⟮ 𝟎, 𝟎𝟖 ∗ ( 𝑫𝒕 /𝑫𝒕𝟎 ) ⟯ + ⟮/𝟎, **5**𝟐 ∗ ( 𝑪𝑴𝑰𝒕/ 𝑪𝑴𝑰𝒕𝟎) ⟯

V stanovenom vzorci pre výpočet indexácie je **fixná časť nákladov** realizovanej stavby, ktoré **nepodliehajú indexácii**, stanovená vo **výške 20 %**a hodnota nákladov, ktorá **podlieha indexácii**, je stanovená **vo výške 80 %**z celkovej realizovanej stavby. Zdrojmi vstupov pre výpočet násobiteľa úpravy (koeficientu zmeny) pre mechanizmus indexácie sú ukazovatele **Harmonizované indexy spotrebiteľských cien** (priemer roka 2015=100) – mesačne [sp0017ms], Priemerné ceny pohonných látok v SR – mesačne [sp0202ms], a Indexy cien stavebných prác a materiálov (2015=100) – štvrťročne [sp2063qs], ktoré sú publikované Štatistickým úradom Slovenskej republiky na jeho webovom sídle [www.statistics.sk](http://www.statistics.sk/).

1. Zmenu zmluvnej ceny podľa ods. 1 možno realizovať maximálne 1x za príslušný kalendárny štvrťrok, prostredníctvom uzatvorenia očíslovaného písomného dodatku k tejto Zmluve podľa § 18 ods. 1 písm. a) zákona o verejnom obstarávaní; nárok na uzatvorenie ktorého si dotknutá Zmluvná strana musí uplatniť najneskôr do 30 dní po zverejnení príslušného Indexu alebo Indexu spotrebiteľských cien za predchádzajúci kalendárny štvrťrok. Predmetom dodatku bude úprava zmluvnej ceny mechanizmom uvedeným v ods. 1 a v ods. 2 a tiež špecifikácia t.j. rozsah plnenia, ktorého sa týka zmena zmluvnej ceny v súlade s týmto článkom a rovnako tak aj rozsahu plnenia, ktoré ešte nebolo realizované.
2. Nárok na uzatvorenie dodatku podľa tohto ustanovenia nevzniká dotknutej Zmluvnej strane v prípade, ak dotknutá Zmluvná strana neuplatní nárok na uzatvorenie dodatku v lehote podľa ods. 3 tohto článku. V takom prípade môže byť predmetom každej budúcej zmeny zmluvnej ceny v súlade s týmto ustanovením výlučne hodnota po odpočítaní hodnoty zmeny zmluvnej ceny, ktorá mala byť realizovaná dodatkom, na ktorú dotknutá Zmluvná strana neuplatnila riadne a včas nárok podľa predchádzajúcej vety.
3. Ak po dobu platnosti tejto Zmluvy dôjde k nahradeniu Indexu cien podľa ods. 1 tohto článku novým indexom vyhlasovaným Štatistickým úradom SR, prípadne iným príslušným orgánom verejnej správy, ktorým by bol Index tohto článku nahradený, bude na účely uzatvorenia dodatku k tejto Zmluve v súlade s týmto ustanovením použitý tento nový index s účinnosťou od jeho zverejnenia Štatistickým úradom SR, prípadne iným príslušným orgánom verejnej správy.

**XXI**

**Kapacity iných osôb**

1. Zhotoviteľ je povinný pri realizácii Diela používať odborné a technické kapacity inej osoby, ktorými preukázal splnenie podmienky účasti týkajúce sa odbornej a technickej spôsobilosti - zoznam stavebných prác a referencie (§ 34 ods. 1 písm. b) ZVO). V prípade, že z objektívneho dôvodu nebude môcť Zhotoviteľ využiť tieto kapacity, je povinný tieto kapacity nahradiť kapacitami inej osoby, ktorá bude spĺňať podmienky účasti zadefinované Objednávateľom ako verejným obstarávateľom v predmetnom verejnom obstarávaní, na základe výsledkov, ktorého bola uzatvorená táto Zmluva.
2. Zhotoviteľ je povinný pri realizácii Diela používať odborné a technické kapacity inej osoby, ktorými preukázal splnenie podmienky účasti týkajúce sa odbornej spôsobilosti a technickej spôsobilosti podľa § 34 ods. 1 písm. g) ZVO. V prípade, že z objektívneho dôvodu nebude môcť Zhotoviteľ využiť tieto kapacity, je povinný tieto kapacity nahradiť inými kapacitami – riadiacim pracovníkom - stavbyvedúcim, ktorý bude spĺňať podmienky účasti zadefinované Objednávateľom ako verejným obstarávateľom v predmetnom verejnom obstarávaní, na základe výsledkov ktorého bola uzatvorená táto Zmluva.
3. Zhotoviteľ je povinný pri realizácii Diela používať odborné a technické kapacity inej osoby, ktorými preukázal splnenie podmienky účasti týkajúce sa odbornej a technickej spôsobilosti - osvedčenie EMAS alebo jeho ekvivalent (§ 34 ods. 1 písm. h) ZVO v spojení s § 36 ZVO). V prípade, že z objektívneho dôvodu nebude môcť Zhotoviteľ využiť tieto kapacity, je povinný tieto kapacity nahradiť kapacitami inej osoby, ktorá bude spĺňať podmienky účasti zadefinované Objednávateľom ako verejným obstarávateľom v predmetnom verejnom obstarávaní, na základe výsledkov ktorého bola uzatvorená táto Zmluva.
4. V prípade vzniku objektívnej skutočnosti v zmysle bodov 1 až 3 tohto článku je Zhotoviteľ povinný informovať o tejto skutočnosti Objednávateľa najneskôr do 3 pracovných dní od vzniku tejto skutočnosti.
5. Ak Zhotoviteľ poruší povinnosť vyplývajúcu z bodu 1 až 3 tohto článku Zmluvy, má Objednávateľ nárok na zmluvnú pokutu vo výške 5 % z ceny Diela (vrátane DPH) uvedenej v článku IV, bod 1 tejto Zmluvy, za každé jedno porušenie a to aj opakovane.
6. Zhotoviteľ je povinný v Prílohe č. 1 tejto Zmluvy uviesť informácie o „iných osobách“, zdroje a kapacity ktorých bude využívať pri realizácii Diela počas platnosti tejto Zmluvy, ktorými preukázal splnenie podmienky účasti týkajúce sa odbornej a technickej spôsobilosti.
7. V prípade zmeny riadiaceho pracovníka (stavbyvedúceho) – kapacity inej osoby je Zhotoviteľ povinný zaslať písomnú požiadavku Objednávateľovi spolu s dokladmi preukazujúcimi splnenie predmetných podmienok účasti požadovanými v rámci predmetného verejného obstarávania (to znamená, že navrhovaný riadiaci pracovník musí mať rovnakú alebo vyššiu odbornú alebo technickú spôsobilosť ako bola preukázaná v rámci verejného obstarávania) a v kópii Stavebnému dozoru najneskôr 10 dní pred plánovanou výmenou daného riadiaceho pracovníka. Objednávateľ sa k návrhu vyjadrí do 10 dní po jeho obdržaní a je oprávnený návrh na výmenu na základe odôvodnených pripomienok zamietnuť.
8. Pre vylúčenie pochybností sa Zmluvné strany dohodli, že v prípade zmien údajov a informácií uvedených v Prílohe č. 1 tejto Zmluvy je potrebné uzatvárať dodatok k tejto zmluve.
9. Každá „iná osoba“ uvedená v Prílohe č. 1 tejto Zmluvy, musí byť v čase uzavretia zmluvy a počas plnenia zmluvy zapísaná v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o RPVS“), pokiaľ mu to zákon o RPVS ukladá.

**XXII**

**Vysporiadanie finančných vzťahov za osobitných podmienok**

1. S ohľadom na skutočnosť, že cena Diela môže byť financovaná z externých zdrojov – dotácie, resp. nenávratného finančného príspevku, Zhotoviteľ berie na vedomie, že môže prísť k situácii, kedy bude Objednávateľ povinný vrátiť dotáciu na základe výzvy poskytovateľa dotácie alebo na základe rozhodnutia orgánov verejnej moci, ktoré sú oprávnené vykonávať kontrolu nad použitím nenávratných finančných prostriedkov.
2. V prípade nedodržania termínu odovzdania predmetu plnenia v zmysle tejto Zmluvy zo strany Zhotoviteľa a/alebo nedodržania akýchkoľvek iných zmluvných podmienok zo strany Zhotoviteľa a/alebo iného pochybenia Zhotoviteľa, v dôsledku ktorého/ktorých dôjde k Objednávateľovmu nepreplateniu/ nevyčerpaniu finančných prostriedkov určených na financovanie Diela a to na základe zmluvy, ktoré má Objednávateľ uzatvorené s Poskytovateľom finančných prostriedkov, je Objednávateľ oprávnený požadovať od Zhotoviteľa zmluvnú pokutu vo výške nepreplatenej/nevyčerpanej dotácie až vo výšky celej schválenej a poskytnutej dotácie. Zároveň sa Zhotoviteľ zaväzuje, v zmysle § 534 zákona č 40/1964 Zb. Občianskeho zákonníka, túto zmluvnú pokutu Objednávateľovi uhradiť a to v lehote tridsať (30) dní odo dňa doručenia písomnej výzvy Objednávateľa na takéto plnenie.
3. Záväzok plniť za Objednávateľa alebo nahradiť Objednávateľovi plnenie podľa tohto článku Zmluvy trvajú bez časového obmedzenia.
4. Z dôvodu, že Objednávateľ plánuje predmet zmluvy financovať aj z externých zdrojov - prostriedkov poskytnutých napr. na základe Zmluvy o poskytnutí nenávratného finančného príspevku (Zmluvy o NFP), Zmluvy o poskytnutí dotácie (Environmentálny fond),resp. z iných zdrojov bude Zhotoviteľ povinný poskytnúť súčinnosť a strpieť výkon kontroly/auditu/overovania súvisiacich s dodávkou predmetu zmluvy, kedykoľvek počas platnosti a účinnosti zmluvy uzavretej s Poskytovateľom, a to oprávnenými osobami v zmysle Všeobecných zmluvných podmienok k zmluve.

##### XXIII.

**Prevádzka Diela**

1. Objednávateľ a Východoslovenská vodárenská spoločnosť, a.s. majú uzatvorenú Zmluvu o uzatvorení budúcej zmluvy o výkone správy majetku.
2. Zhotoviteľ Diela je povinný pri realizácii Diela postupovať v súlade s touto zmluvou.

**XXIV.**

**Doručovanie**

1. Zmluvné strany sa dohodli, že písomnosti, ktoré majú povinnosť doručiť druhej zmluvnej strane, môžu zmluvné strany doručiť osobne, resp. prostredníctvom kuriéra na podpis, pričom za zmluvnú stranu je oprávnený prevziať doručovanú písomnosť výlučne štatutárny orgán zmluvnej strany alebo osoba poverená štatutárnym orgánom a uvedená v tejto zmluve.
2. Zmluvné strany sa dohodli, že taktiež je možné písomnosti doručovať prostredníctvom pošty doporučene na adresu účastníka uvedenú v tejto zmluve. Pre prípad doručovania písomností doporučene poštou, ak adresát písomnosť neprevezme, sa písomnosť považuje za doručenú dňom vrátenia nedoručenej zásielky odosielateľovi, a to aj vtedy, ak sa adresát o tom nedozvie. Ak druhá zmluvná strana ako príjemca písomnosti bezdôvodne odoprie prijať doručovanú písomnosť, považuje sa písomnosť za doručenú dňom, keď prijatie písomnosti bolo odoprené.
3. Zmluvné strany sa taktiež dohodli, že písomnosti, u ktorých je to uvedené v zmluve, sa môžu doručovať aj elektronicky doručovaním na e mailovú adresu uvedenú v záhlaví tejto zmluvy. Zásielka doručovaná elektronicky sa považuje za doručenú dňom, keď sa zobrazila v e mailovej pošte adresáta, a to bez ohľadu na to, či adresát si túto písomnosť doručovanú elektronicky prečítal.
4. Zmluvné strany sa dohodli, že v prípade, ak dôjde k zmene e mailovej adresy, na ktorú sa doručuje elektronická pošta, je zmluvná strana, u ktorej došlo k zmene e mailovej adresy, povinná túto skutočnosť oznámiť minimálne elektronickou poštou druhej zmluvnej strane s uvedením novej e mailovej adresy. Ak si zmluvná strana túto povinnosť nesplní, považujú sa zásielky doručované elektronickou poštou na pôvodnú e mailovú adresu za doručené v súlade s ods. 3 tohto čl..
5. Zmluvné strany podpisom tejto zmluvy potvrdzujú, že v prípade nejasností a forme doručovania písomností vyplývajúcich z tejto zmluvy, sa na výklad nejasností použije ustanovenie tohto čl. s tým, že ustanovenie tohto čl. má prednosť pred inými ustanoveniami o doručovaní písomností dojednaných v tejto zmluve.

##### XXV.

**Záverečné ustanovenia**

1. Táto zmluva a všetky jej prípadné dodatky sa riadia zákonmi Slovenskej republiky. Všetky dokumenty týkajúce sa tejto zmluvy budú vyhotovené v slovenskom jazyku. Vzťahy neupravené v tejto zmluve sa spravujú ustanoveniami Obchodného zákonníka č. 513/1991 Zb., v znení neskorších predpisov a ostatných príslušných právnych predpisov Slovenskej republiky.
2. Ak je Zhotoviteľom spoločný podnik, konzorcium alebo iné neregistrované zoskupenie dvoch alebo viacerých fyzických alebo právnických osôb:
3. tieto osoby budú spoločne a nerozdielne zodpovedné voči Objednávateľovi za realizáciu Zmluvy,
4. tieto osoby oznámia Objednávateľovi svojho vedúceho predstaviteľa, ktorý bude oprávnený zaväzovať Zhotoviteľa a každú z týchto osôb,
5. Zhotoviteľ nesmie meniť svoje zloženie alebo právny stav bez predchádzajúceho súhlasu Objednávateľa.
6. Zmluvné strany nesmú postúpiť na tretiu osobu pohľadávky vzniknuté podľa tejto zmluvy alebo s ňou súvisiacich bez predchádzajúceho písomného súhlasu druhej Zmluvnej strany.
7. Zmluvné strany sa dohodli, že ustanovenia tejto zmluvy týkajúce sa vád predmetu zmluvy, záručnej doby, zádržného, nárokov na náhradu škody, zaplatenie zmluvnej pokuty, iných nárokov ostávajú v platnosti aj v prípade odstúpenia od zmluvy ktoroukoľvek zmluvnou stranou podľa článku XVIII. tejto zmluvy, vrátane zachovania obchodného tajomstva.
8. V prípade, že je alebo sa stane niektoré z ustanovení tejto Zmluvy neplatné, alebo neúčinné, a aj je od ostatného obsahu Zmluvy oddeliteľné, nebude tým dotknutá existencia, platnosť a účinnosť ostatných ustanovení a zmluvné strany vyhlasujú, že majú záujem na trvaní a plnení tejto Zmluvy i v prípade takéhoto neplatného alebo neúčinného ustanovenia. Zmluvné strany sú povinné poskytnúť si vzájomnú súčinnosť na to, aby neplatné, alebo neúčinné ustanovenie bolo nahradené takým platným a účinným ustanovením, ktoré v najvyššej možnej miere zachová ekonomický účel zamýšľaný neplatným, alebo neúčinným ustanovením. To sa nevzťahuje na účinnosť tejto Zmluvy.
9. Zmluva je vyhotovená v 4 rovnopisoch a každá strana obdrží 2 rovnopisy.
10. Zmluvu je možné meniť len písomnými dodatkami podpísanými oboma zmluvnými stranami, ktoré budú súčasťou tejto zmluvy.
11. Táto zmluva nadobúda platnosť dňom jej podpisu oprávnenými zástupcami oboch zmluvných strán. Táto zmluva nadobudne účinnosť nasledujúci deň po kumulatívnom splnení nasledovných podmienok:

i) zverejnenie tejto Zmluvy v Centrálnom registri zmlúv, a

ii) zverejnenie zmluvy o poskytnutí dotácie/NFP medzi Objednávateľom a poskytovateľom   
 dotácie/NFP v Centrálnom registri zmlúv najneskôr v lehote do 3 (troch) rokov odo dňa uzavretia   
 tejto Zmluvy,

iii) doručenie správy kontrolnou autoritou z kontroly dokumentácie verejného obstarávania s kladným výsledkom (táto podmienka je uplatniteľná len v prípade, ak je povinnosť Objednávateľa predložiť dokumentáciu verejného obstarávania na kontrolu na základe uzavretej zmluvy o poskytnutí dotácie/NFP).

Objednávateľ bezodkladne upovedomí Zhotoviteľa o nadobudnutí účinnosti tejto Zmluvy písomne a to v lehote do 3 pracovných dní po splnení podmienok podľa ods. 8 tohto čl. Inak lehoty podľa Zmluvy neplynú.

1. V prípade, že najneskôr do 3 (troch) rokov odo dňa uzavretia tejto Zmluvy nebude účinná zmluva o poskytnutí dotácie/NFP medzi Poskytovateľom a Objednávateľom (a to aspoň na časť finančných prostriedkov) a to na základe žiadosti Objednávateľa o poskytnutie dotácie/NFP, predloženej na financovanie Diela, tak táto Zmluva stráca platnosť. Za Poskytovateľa v zmysle tejto Zmluvy je považovaný napr. Environmentálny fond alebo iný poskytovateľ dotácie alebo nenávratného finančného príspevku.
2. V prípade, ak Objednávateľ nezíska od Poskytovateľa dotáciu alebo NFP celú výšku požadovaných finančných prostriedkov, ale len ich časť, tak platí, že dielo bude realizované po jeho jednotlivých etapách (v závislosti od získavania finančných prostriedkov od poskytovateľa dotácií alebo NFP v ďalších rokoch). Verejný obstarávateľ si teda vyhradzuje právo realizovať dielo v jednotlivých etapách a to v závislosti od toho, akú výšku finančných prostriedkov dostane od Poskytovateľa dotácie alebo NFP, pričom vždy do 30 dní po uzavretí zmluvy s Poskytovateľom dotácie alebo NFP vyzve Objednávateľ Zhotoviteľa na zrealizovanie ďalšej etapy diela, a to v rozsahu podľa získaných finančných prostriedkov a zároveň sa určí aj presný rozsah realizácie tejto etapy prác v dňoch (podľa harmonogramu – ktorý bude tvoriť prílohu k Zmluve s úspešným uchádzačom), pričom však súčet dĺžok jednotlivých etáp nesmie prekročiť celkovú lehotu na ukončenie prác a odovzdanie diela (čiže súčet dní jednotlivých etáp nesmie presiahnuť celkovú lehotu na ukončenie prác a odovzdanie diela).
3. V prípade ak v lehote do 48 mesiacov od nadobudnutia účinnosti zmluvy nebude zhotovené celé dielo, všetky jeho etapy (a to z dôvodu, že Objednávateľ nezíska dotáciu alebo NFP vo výške, ktorá spolu s povinným spolufinancovaním bude postačovať na úhradu ceny za celé dielo), tak platí, že Zmluva uzavretá medzi Objednávateľom a Zhotoviteľom v časti záväzku Zhotoviteľa zhotoviť dovtedy nezrealizované časti diela – etapy zaniká (t.z. toto je rozväzovacia podmienka účinnosti Zmluvy uzavretej medzi Objednávateľom a Zhotoviteľom v tejto časti). Toto ustanovenie však nemá vplyv na tie etapy diela, ktoré už ku dňu, v ktorom nastane rozväzovacia podmienka účinnosti sú hotové alebo sú v štádiu ich realizácie(rozväzovacia podmienka sa týka len tých etáp, ktoré nie sú finančne kryté a preto sa ani s ich realizáciou nezačalo).
4. V prípade, ak bude Objednávateľ financovať predmet zmluvy aj z iných zdrojov, ako z vlastných zdrojov, týmto zaväzuje Zhotoviteľa strpieť výkon kontroly/auditu/overovania súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí dotácie, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu/overovania sú najmä:

⦁ Poskytovateľ a ním poverené osoby,

⦁ Najvyšší kontrolný úrad SR, príslušná Správa finančnej kontroly a nimi poverené osoby,

⦁ Orgán vládneho auditu, jeho spolupracujúce orgány a nimi poverené osoby,

⦁ Osoby prizvané orgánmi v súlade s príslušnými právnymi predpismi SR a ES

1. Anonymizovaním údajov tejto zmluvy podľa bodu 8 tohto článku nie je v súlade s ustanovením § 47a ods. 3 Občianskeho zákonníka dotknutá účinnosť tých ustanovení zmluvy, ktoré neboli sprístupnené.
2. Zmluvné strany týmto vyhlasujú, že táto zmluva zodpovedá ich slobodnej vôli, uzatvárajú ju dobrovoľne a na znak súhlasu s jej celým obsahom ju podpisujú.
3. Neoddeliteľnou súčasťou tejto časti zmluvných podmienok sú nasledovné prílohy:

Príloha č. 1: Zoznam „Iných osôb“, poskytujúcich svoje kapacity počas plnenia zmluvy

Príloha č. 2: Zoznam subdodávateľov

V Nacinej Vsi, dňa ....................... V  ......................, dňa ........................,

Za Objednávateľa Za Zhotoviteľa

–––––––––––––––––– ––––––––––––––––––––

**Anton Šandor**

Starosta obce meno, priezvisko, funkcia, pečiatka

***Príloha č.1 k zmluve o dielo***

# **Zoznam „Iných osôb“**

# *ktoré poskytujú zdroje alebo kapacity Zhotoviteľovi počas platnosti tejto zmluvy, (ktorými preukázal splnenie podmienok účasti týkajúcich sa technickej spôsobilosti alebo odbornej spôsobilosti v zmysle § 34 ZVO vo verejnom obstarávaní, výsledkom ktorého je uzatvorená táto Zmluva)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**A) „Iná osoba“ v kontexte § 34 ods. 3 zákona č. 343/2015 Z.z.**

**(kapacity týkajúce sa podmienok účasti v zmysle § 34 ods. 1 písm. b) ZVO)**

|  |  |  |  |  |
| --- | --- | --- | --- | --- |
| ***P. č.*** | ***Názov, Sídlo*** | ***IČO*** | ***Predmet záväzku „inej osoby“*** | ***Rozsah záväzku „inej osoby“*** |
|  |  |  |  |  |
|  |  |  |  |  |
|  |  |  |  |  |

**B****) „Iná osoba“ v kontexte § 34 ods. 3 zákona č. 343/2015 Z.z.**

**(kapacity týkajúce sa podmienok účasti v zmysle § 34 ods. 1 písm. g) ZVO)**

|  |  |  |  |  |  |
| --- | --- | --- | --- | --- | --- |
| ***P. č.*** | ***Názov, Sídlo*** | ***IČO*** | ***Identifikácia osoby – stavbyvedúci v zmysle § 34 ods. 1 písm. g) ZVO***  ***( Meno a priezvisko)*** | ***Predmet záväzku „inej osoby“*** | ***Rozsah záväzku „inej osoby“*** |
|  |  |  |  |  |  |

**C) „ Iná osoba“ v kontexte § 34 ods. 3 zákona č. 343/2015 Z.z.**

**(kapacity týkajúce sa podmienok účasti v zmysle § 34 ods. 1 písm. h) ZVO v spojení s § 36 ZVO**)

|  |  |  |  |  |  |
| --- | --- | --- | --- | --- | --- |
| ***P. č.*** | ***Názov, Sídlo*** | ***IČO*** | ***Predmet záväzku „inej osoby“*** | ***Rozsah záväzku „inej osoby“*** | ***P. č.*** |
|  |  |  |  |  |  |
|  |  |  |  |  |  |
|  |  |  |  |  |  |

*.*

V ................... dňa ....................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Meno, priezvisko, funkcia osoby oprávnenej za zhotoviteľa (v záväzkových vzťahoch)*

***Príloha č. 2 k zmluve o dielo***

**Zoznam subdodávateľov**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Identifikácia uchádzača

|  |  |
| --- | --- |
| Obchodný názov |  |
| Sídlo alebo miesto podnikania |  |
| IČO |  |
| Zastúpený |  |

Identifikácia skupiny dodávateľov[[1]](#footnote-1)

|  |  |
| --- | --- |
| Názov skupiny dodávateľov |  |
| Obchodný názov *(vedúci člen skupiny dodávateľov – líder)* |  |
| Sídlo alebo miesto podnikania |  |
| IČO |  |
| Zastúpený |  |

Dolu podpísaný/í ako oprávnené osoby/zástupcovia uchádzača, ktorý predložil ponuku v súťaži

|  |  |
| --- | --- |
| Názov zákazky: |  |
| Vyhlásená v Ú.v. EÚ |  |
| Vyhlásená vo VVO |  |

1. **nebudem využívať subdodávky a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy)**

**alebo**

1. **budem využívať subdodávky a na tento účel uvádzam:**

Podiel zákazky, ktorý mám v úmysle zadať tretím osobám (subdodávateľom):

Celkom v .......................% t.j. ...........................................€ bez DPH

Navrhovaní subdodávatelia a predmet subdodávok:

|  |  |  |  |  |
| --- | --- | --- | --- | --- |
| ***Obchodné meno alebo názov (meno a priezvisko) a adresa pobytu alebo sídlo subdodávateľa*** | ***IČO alebo dátum narodenia subdodávateľa*** | ***Predmet subdodávok*** | ***Podiel predpokladaných subdodávok v %*** | ***Osoba oprávnená konať za subdodávateľa (v rozsahu meno a priezvisko, adresa pobytu, dátum narodenia)*** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*Vyhlasujem, že navrhovaný subdodávateľ spĺňa podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až g) a ods. 7a 8 zákona; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.*

V ....................., dňa .................

............................................................................

*Meno, priezvisko, titil. oprávnenej osoby za uchádzača*

### ČASŤ 2

**PROJEKTOVÁ DOKUMENTÁCIA**

Dielo bude zhotovené podľa projektovej dokumentácie:

* + - * 1. **Kanalizácia a ČOV Nacina Ves – zmena stavby pred dokončením**

v rozsahu objektovej skladby:

SO 01 Výtlačné potrubie

SO 01.1 Výtlačné potrubie VP

SO 01.2 Výtlačné potrubie V1

SO 02 Čerpacia stanica

SO 02.1 Čerpacia stanica PČS

SO 02.2 Čerpacia stanica ČS 1

SO 03 Elektrická prípojka k ČS a odberné elektrické zariadenia

SO 03.1 Elektrická prípojka k PČS

SO 03.2 Elektrická prípojka k ČS 1

SO 04 Gravitačná kanalizácia Stoka B km 0,00- 0,3275

PS 01 Technologické vybavenie ČS

PS 01.1 Technologické vybavenie, Elektrotechnická časť a Telemetria PČS

PS 01.2 Technologické vybavenie, Elektrotechnická časť a Telemetria ČS 1

* + - * 1. **Kanalizácia a ČOV Nacina Ves - aktualizácia**

v rozsahu objektovej skladby:

SO 01 Kanalizačná sieť

SO 02 Domové kanalizačné prípojky

SO 03 Čerpacie stanice

SO 03.1 Čerpacia stanica ČS A1

SO 03.2 Čerpacia stanica ČS A2

SO 03.3 Čerpacia stanica ČS A3

SO 03.4 Čerpacia stanica ČS B4

SO 03.5 Čerpacia stanica ČS B5

SO 04 NN elektrické prípojky k ČS

SO 04.1 Elektrická prípojka k ČS A1

SO 04.2 Elektrická prípojka k ČS A2

SO 04.3 Elektrická prípojka k ČS A3

SO 04.4 Elektrická prípojka k ČS B4

SO 04.5 Elektrická prípojka k ČS B5

Nakoľko sa jedná o dostavbu, v čase uzavretia zmluvy sú zrealizované nasledovné časti podľa projektovej dokumentácie – Kanalizácia a ČOV Nacina Ves - aktualizácia:

SO 01 Kanalizačná sieť

* Stoka „A“, PVC D315 mm, dl. 963 m,
* Stoka „A-F“, PVC D315 mm, dl. 91 m

(zaústená do stoky „A“ v centrálnej časti obce pri gréckokatolíckom kostole, viď. príloha C2- Celková situácia stavby)

* Stoka „B“, PVC D315mm v dvoch úsekoch v celkovej dĺžke 632 m
* Stoka „B-E“, PVC D315mm, dl. 323 m so zaústením do stoky „B“
* Stoka „B-A“, PVC D315mm, dl. 62m, ktorá je zaústená do stoky „B“.

SO 03 Čerpacia stanice

* Čerpacia stanica ČSB4 (stavebná časť) a prepojenie čerpacej stanice ČSB4 so stokou B potrubím HDPE DN 63 mm, dĺžky 33 m.

V rámci zhotovenia diela sa uvažuje s „monitoringom“ existujúceho potrubia, pretesnenia existujúcich šácht v počte 52 ks, šachty ČSB4, zásyp existujúcich šácht v počte 7 ks a odstránenie betónových kónusov (8 ks) v časti obce, ktorá sa rieši prespádovaním potrubia podľa projektovej dokumentácie – Kanalizácia a ČOV Nacina Ves – Zmena stavby pred dokončením – objekt SO 04 – Gravitačná kanalizácia.

Projektové dokumentácie tvoria samostatnú časť Zmluvy

### ČASŤ 3

,

### POŽIADAVKY NA DOKUMENTÁCIU ZHOTOVITEĽA A POŽIADAVKY NA SKÚŠKY

### OBSAH

1. [DOKUMENTÁCIA ZHOTOVITEĽA](#_TOC_250017) 
   1. [Harmonogram prác](#_TOC_250016)
   2. Podrobný technologicko-stavebný postup realizácie diela
   3. Opis opatrení na zníženie hlučnosti, prašnosti a zabezpečenie čistoty ver. priestranstiev a kom.
   4. Plán ochrany zdravia pracovníkov a osôb
   5. [Plán ochrany životného prostredia](#_TOC_250014)
   6. [Kontrolný a skúšobný plán](#_TOC_250015)
   7. [Dielenská a montážna dokumentácia](#_TOC_250013)
2. [DOKUMENTÁCIA SKUTOČNÉHO VYHOTOVENIA](#_TOC_250012)
   1. [Projekt skutočného vyhotovenia](#_TOC_250011)
   2. [Majetkovo-právna dokumentácia](#_TOC_250010)
   3. [Dokumentácia kvality](#_TOC_250009)
   4. [Stavebné denníky](#_TOC_250008)
   5. [Porealizačné vyjadrenia](#_TOC_250007)
   6. [Podklady k zaradeniu Diela do majetku Objednávateľa](#_TOC_250006)
   7. [Plán užívania verejnej práce](#_TOC_250005)
3. PREVÁDZKOVÉ PREDPISY
   1. Návody na obsluhu a údržbu
   2. Prevádzkový poriadok
4. [VŠEOBECNÉ POŽIADAVKY NA SKÚŠKY](#_TOC_250004)
5. [SKÚŠANIE TESNOSTI NÁDRŽÍ](#_TOC_250003)
6. [SKÚŠANIE TESNOSTI STÔK A KANALIZAČNÝCH PRÍPOJOK](#_TOC_250002)
7. [SKÚŠANIE TESNOSTI VÝTLAČNÝCH POTRUBÍ](#_TOC_250001)
8. [SKÚŠANIE STROJOV A ZARIADENÍ](#_TOC_250000)
9. ZAŠKOLENIE OBSLUHY
10. DOKUMENTÁCIA ZHOTOVITEĽA
    1. Harmonogram prác

Zhotoviteľ je povinný dodržiavať okrem lehôt plnenia uvedených v článku III. zmluvy aj **podrobný Harmonogram prác (HMG),** ktorý predloží Objednávateľovi pred podpisom zmluvy**.**

Harmonogram prác bude obsahovať postup výstavby vrátane uvedenia počtu nasadených pracovných skupín (čiat), mechanizmov, inštalácie technologických zariadení, postup skúšok a preberania Diela. Požaduje sa aby HMG bol spracovaný tak, aby Zhotoviteľovi umožňoval postupnú kompletizáciu zhotovovaných častí Diela. Harmonogram prác bude dostatočne detailný s uvedením údajov a vzájomných väzieb zobrazujúcich následnosti medzi jednotlivými činnosťami, ktoré sú potrebné k určeniu kritickej cesty ako aj grafické znázornenie kritickej cesty kvôli umožneniu efektívnej kontroly plnenia postupu prác a možných rizikových faktorov súvisiacich s prípadným predlžením Lehoty výstavby. Súčasťou Harmonogramu prác bude aj finančný tok odpovedajúci plneniu predloženého harmonogramu. Zhotoviteľ bude svoju činnosť koordinovať tak, aby umožnil v maximálnej miere obsluhu a prevádzku existujúcich zariadení. Zhotoviteľ nebude obmedzovať prevádzkovateľa pri plnení jeho povinností pri zabezpečovaní prevádzky do tej miery, že by znemožnil alebo obmedzil riadnu prevádzku existujúcich zariadení.

* 1. Podrobný technologicko-stavebný postup realizácie diela, ktorý predloží Objednávateľovi pred podpisom zmluvy (v rámci súčinnosti na uzavretie zmluvy)
  2. Opis opatrení na zníženie hlučnosti, prašnosti a zabezpečenie čistoty verejných priestranstiev a komunikácií, ktorý predloží Objednávateľovi pred podpisom zmluvy (v rámci súčinnosti na uzavretie zmluvy)
  3. Plán ochrany zdravia pracovníkov a osôb, ktoré sú priamo ovplyvnené realizáciou predmetu zákazky počas plnenia, ktorý predloží Objednávateľovi pred podpisom zmluvy (v rámci súčinnosti na uzavretie zmluvy)
  4. Plán ochrany životného prostredia

Zhotoviteľ predloží Objednávateľovi pred podpisom zmluvy (v rámci súčinnosti na uzavretie zmluvy)  **Plán ochrany životného prostredia.** Odsúhlasený plán je pre realizáciu Zmluvy záväzný. Predmetný plán musí obsahovať najmä údaje o potenciálnych vplyvoch na životné prostredie vyplývajúcich zo stavebnej činnosti (hygienické zariadenia pre stavebný personál na Stavenisku, likvidácia prebytočného materiálu z výkopov, resp. iného odpadu vzniknutého realizáciou prác, znečistenie pôdy, podzemnej vody a povrchových vôd olejom, znečistenou vodou, stavebnými materiálmi a chemikáliami, znečistenie ovzdušia výfukovými plynmi zo stavebných strojov a v dôsledku stavebných prác, odtok povrchovej vody z odvodňovacích systémov Staveniska do povrchových vôd, hluk a vibrácie na Stavenisku a v okolí Staveniska, poriadok na Stavenisku, ...). Ak Zhotoviteľ pri realizácii diela použije k zhotoveniu diela látky v množstve, ktoré by mohli ohroziť životné prostredie, musí s nimi zaobchádzať tak, aby k ohrozeniu životného prostredia nedošlo. Aj napriek tomu musí mať Zhotoviteľ pre takéto prípady pripravený havarijný plán, ktorý je povinný na požiadanie Stavebného dozoru alebo Objednávateľa kedykoľvek predložiť k nahliadnutiu.

V súlade so zákonom č. 230/2022 Zz. ktorým sa mení a dopĺňa zákon č. 79/2015 zz. o odpadoch a o zmene a doplnení niektorých zákonov v znení neskorších predpisov Objednávateľ požaduje aby najmenej 70% (hmotnosti) stavebného odpadu, ktorý vznikne na stavbe, musí byť pripravený na opätovné použitie alebo zaslaný na recykláciu, alebo na iné zhodnotenie materiálu vrátane operácií zasypávania, pri ktorých sa ako náhrada za iné materiály používa odpad. Táto požiadavka sa uplatní na odpady uvedené v skupine číslo 17 Katalógu odpadov okrem nebezpečných odpadov a odpadu pod katalógovým číslom 17 05 04.

Zhotoviteľ splnenie tejto zmluvnej podmienky preukáže nasledovnými dokladmi:

− potvrdenie alebo iný doklad o odovzdaní stavebných odpadov a odpadov z rekonštrukcie alebo demolácie firme oprávnenej na nakladanie s odpadmi obsahujúci údaje odovzdávajúceho a prijímajúceho, číslo odpadu, množstvo odpadu, spôsob nakladania s odpadom a dátum prijatia odpadu;

− informácia o následnom nakladaní s odpadmi ak nasledovným držiteľom odpadov nie je zariadenie na zhodnocovanie alebo zneškodňovanie odpadov;

− sumarizácia údajov o vzniku stavebných odpadov a odpadov z demolácie a následnom nakladaní s ním preukazujúca splnenie požiadavky aby minimálne 70 % hmotnosti takéhoto nie nebezpečného odpadu bolo zhodnocovaných – v rozsahu Ohlásenia o vzniku odpadov a nakladaní s ním.

− Predmetné doklady predloží Zhotoviteľ ku každej faktúre obsahujúcej položky týkajúcej sa nakladania s odpadmi.

* 1. Kontrolný a skúšobný plán

Zhotoviteľ do 28 dní od Dátumu začatia prác predloží Stavebnému dozoru a na odsúhlasenie **,,Kontrolný a skúšobný plán (KSP)“** vypracovaný podľa požiadaviek zákona č. 254/1998 Z.z. o verejných prácach v platnom znení, ktorého obsahom bude počet a druhy skúšok pre všetky materiály a technológie použité pri výstavbe vrátane spôsobu predkladania a zodpovednosti za skúšky. Akékoľvek doplňovania alebo vyvolané zmeny musia byť schválené Stavebným dozorom. KSP musí zahŕňať všetky kontroly a skúšky podľa zmluvy, tiež ostatné bežné a špeciálne kontroly/skúšky, ktoré Zhotoviteľ považuje za potrebné na zabezpečenie kvality jeho Práce.

Plán kontroly uvedie pre každú kontrolnú činnosť typ, spôsob, interval vykonávania, odvolávky na príslušnú normu alebo predpis a dokumentáciu a kto je zodpovedný za výkon činnosti.

* 1. Dielenská a montážna dokumentácia

Zhotoviteľ bude povinný v rámci svojej dokumentácie Stavebnému dozoru dodať vo dvoch vyhotoveniach textovú a výkresovú dielenskú a montážnu dokumentáciu stavebných konštrukcií, strojnotechnologických a elektrotechnických zariadení, ktoré nie sú súčasťou projektovej dokumentácie predloženej Objednávateľom. Jedná sa najmä o vypracovanie zhotoviteľskej dokumentácie (vrátane výpočtov):

* + - podporných lešení a montážnych konštrukcií,
    - paženia základových jám, rýh a iných výkopov, vrátane štetovnicových stien,
    - pomocných konštrukcií akéhokoľvek druhu,
    - stavebných a montážnych zariadení, napr. výťahov, dočasných žeriavových dráh, závesných montážnych konštrukcií,
    - debnení železobetónových konštrukcií všetkého druhu,
    - dielenských a montážnych výkresov kovových a drevených konštrukcií, výrobkov PSY,
    - dielenských a montážnych výkresov strojnotechnologických a zariadení,
    - kladačských výkresov akýchkoľvek káblových rozvodov, schém rozvádzačov,
    - konštrukcií káblových a potrubných rozvodov,
    - izolácie technologických zariadení,
    - detailov stykov, zvarov a konštrukcie prefabrikátov,
    - detailov prestupov potrubí cez ŽB alebo murované konštrukcie,
    - detailov pracovných a dilatačných škár resp. montážnych stykov
    - dielenských a montážnych výkresov elektro-technologickej časti Diela,
    - drôtovacích schém rozvádzačov, kladačské výkresy káblových rozvodov,
    - algoritmov riadenia technologických procesov, vrátane podrobností diaľkového prenosu na dispečing Objednávateľa resp. prevádzkovateľa.

1. DOKUMENTÁCIA SKUTOČNÉHO VYHOTOVENIA

Zhotoviteľ vypracuje k preberaniu Diela **dokumentáciu skutočného vyhotovenia (DSV)** v súlade s nasledovnými položkami:

* projekt skutočného vyhotovenia na úrovni realizačnej dokumentácie,
* zmeny oproti schválenej projektovej dokumentácii odsúhlasené SD,
* podrobný geodetický elaborát so zameraním realizovanej stavby v zmysle vyššie uvedeného,
* geometrické plány trvalých objektov (pokiaľ boli zhotovené nové objekty) a geometrické plány potrubí   
   pre zriadenie vecného bremena (pokiaľ boli zhotovené) v rozsahu celého Diela,
* certifikáty a elaboráty kvality,
* osvedčenia a záväzné odborné stanoviská Technickej inšpekcie SR, Regionálneho úradu verejného   
   zdravotníctva, Inšpektorátu práce, Slovenského vodohospodárskeho podniku, HaZZ, Okresného   
   úradu a pod.,
* protokoly o vykonaní skúšok a monitoringov (skúšky vodotesnosti, tlakové skúšky, individuálne skúšky   
   strojnotechnologických zariadení, TV monitoring gravitačných potrubí),
* protokoly o vykonaní skúšok zhutnení základových škár podzemných a nadzemných objektov, ak boli   
   predpísané v projektovej dokumentácii,
* protokoly o vykonaní skúšok vodotesnosti, resp. plynotesnosti podzemných a nadzemných objektov,
* zoznam odborných prehliadok a skúšok technických zariadení alebo prvých úradných skúšok   
   vyhradených technických zariadení podľa požiadaviek vyhlášky MPSVR SR č. 508/2009 Z.z,
* doklady o vykonaní odborných prehliadok a odborných skúšok (revízne správy) technických zariadení   
   tlakových, zdvíhacích, elektrických a plynových, prvé úradné skúšky zariadení, ktoré sa považujú za   
   vyhradené technické zariadenia,
* dokumentácia komplexných skúšok a protokol o úspešnom vykonaní komplexných skúšok,
* súhlasné stanovisko vydané OÚ podľa zákona o ochrane ovzdušia,
* doklady vyžadované podľa zákona o odpadoch,
* kópie stavebných denníkov,
* dokumentácia pre preukazovanie požadovaných vlastností technologických a stavebných dodávok (atesty, osvedčenia o akosti a kompletnosti strojov, zariadení a materiálov podľa STN, protokoly o vykonaní skúšok, protokoly o tepelnom spracovaní materiálov, zváračskú dokumentáciu, dokumentáciu k tlakovým nádržiam, protokoly osvedčujúce kvalitu použitých materiálov, spojovacích materiálov, elektród, statické výpočty stavebných a oceľových konštrukcií, pevnostné, tepelné a dynamické výpočty technologických zariadení apod.),
* dokumentácia pre preukazovanie požadovaných vlastností elektrozariadení, zariadení merania a regulácie, telemetrie a dispečerského riadenia (atesty, osvedčenia o akosti a kompletnosti strojov, kalibračné protokoly meracích prístrojov a snímačov, karty škrtiacich orgánov, zariadení a materiálov podľa STN, protokoly o určení vonkajších vplyvov podľa STN, protokoly o nastavení ochrán, protokoly o vykonaní skúšok, dokumentácia motorov, servopohonov, východzie revízne správy podľa STN, prehlásenie o zhode, že výrobky, ktoré sú zabudované do stavby spĺňajú požiadavky technických predpisov a špecifikácií),
* porealizačné súhlasné stanoviská prevádzkovateľov jednotlivých dotknutých IS, komunikácií, vodných   
   tokov a pod.,
* porealizačné súhlasné stanoviská zástupcov dotknutých obcí a miest,
* súhlasné stanoviská majiteľov pozemkov o uvedení dotknutých pozemkov do pôvodného stavu.

Dokumentácia k systému ASRTP ( ak je to relevantné)

Dokumentácia k preberaniu systémov ASRTP bude obsahovať kompletnú dokumentáciu všetkých zariadení a software poskytnutých pod touto zmluvou. Bude možné do nej zapracovať v budúcnosti informáciu o vyšších verziách systému a pridávať k nej dodatky. Copyright k dokumentácii ostáva u Objednávateľa. Všetky výkresy budú dodané v programe AutoCAD na CD/DVD/USB.

**Kompletná špecifikácia softvéru** bude poskytnutá a bude obsahovať design systému, diagramy, logické diagramy, definície softvéru, programových indexov, definície stavby systému a systémové údaje pre každý systém a modul.

**Hardvérové manuály:** Zhotoviteľ poskytne dokumentáciu pre všetky zariadenia dodávané v rámci zmluvy.

**PLC Programová dokumentácia:** Zhotoviteľ poskytne jednu kópiu pre každú potrebnú PLC dokumentáciu podľa dodávky výrobcu PLC.

DSV bude odovzdaná v 6-tich vyhotoveniach (pokiaľ nižšie nie je stanovené inak) a formálne pozostávať z nasledovných častí (zväzkov):

|  |  |
| --- | --- |
| **1.** | **Projekt skutočného vyhotovenia** |
| **2.** | **Majetkovo-právna dokumentácia** |
| **3.** | **Dokumentácia kvality** |
| **4.** | **Stavebné denníky** |
| **5.** | **Porealizačné vyjadrenia** |
| **6.** | **Podklady k zaradeniu Diela do majetku Objednávateľa** |
| **7.** | **Plán užívania verejnej práce** |

Obsah jednotlivých častí DSV bude nasledovný:

* 1. Projekt skutočného vyhotovenia

**2.1.1 Geodetický elaborát**

Požiadavky na zameranie skutkového stavu vychádzajú z Vyhlášky 300/2009 Z.z. ÚGKK, ktorou sa vykonáva zákon č. 215/1995 Zb. o geodézii a kartografii v znení neskorších predpisov.

Zhotoviteľ vykoná polohové a výškové zameranie skutočného vyhotovenia Diela, vrátane všetkých objektov a zariadení, inžinierskych sieti, polohopisné a výškové zameranie všetkých súbehov a križovaní s inými inžinierskymi sieťami.

Obsah geodetického elaborátu (GE) bude nasledovný (pre každý stavebný objekt /obec/ samostatne):

* grafické spracovanie bude v programe MicroStation v tvare \*.dgn, zároveň sa odovzdá aj PDF verzia všetkých grafických príloh (situácie aj pozdĺžne profily)
* geodetické zameranie vykonať v súradnicovom systéme jednotnej trigonometrickej siete katastrálnej S - JTSK v triede presnosti č.3
* výškové zameranie spracovať vo výškovom systéme Balt - po vyrovnaní
* pri grafickom spracovaní atribúty a grafickú prezentáciu jednotlivých vedení, objektov a zariadení dodržať podľa usmernenia správcu GIS-u Objednávateľa

Geodetický elaborát overí autorizovaný geodet Zhotoviteľa. K preberaniu jednotlivých častí Diela bude odovzdávaná **spolu so súhlasným písomným stanoviskom správcu GIS-u** Objednávateľa/prevádzkovateľa.

Počet vyhotovení GE: 6x tlač + 3x CD/DVD

2.1.2 Projekt skutočného vyhotovenia

Zhotoviteľ pripraví a odovzdá SD na schválenie projekt skutočného vyhotovenia (PSV) pre jednotlivé časti vykonaných Prác **v podrobnosti realizačnej dokumentácie** (tzn. aktualizovaná technická správa, situácie/pôdorysy na podklade geodetického zamerania a katastrálnej mapy, pozdĺžne a priečne rezy, detaily a pod.) v tlačenej aj editovateľnej digitálnej forme vo formáte .doc., xls. a .dwg. Projekt skutočného vyhotovenia sa má vyhotoviť ihneď po ukončení Diela. Záverečná verzia projektu skutočného vyhotovenia bude odsúhlasená SD pred vydaním preberacieho protokolu.

Projekt skutočného vyhotovenia po odsúhlasení SD bude odovzdaná Objednávateľovi v tlačenej aj digitálnej forme. Textová časť bude predložená vo formáte MS Word, výkresová časť musí byť predložená na CD/DVD vo formáte **.dwg aj .pdf.**

Počet vyhotovení PSV: 6x tlač+ 3x CD/DVD/USB

* 1. Majetkovo-právna dokumentácia

**2.2.2 Majetkovo-právny elaborát**

**Zhotoviteľ je povinný spracovať majetkovo-právny elaborát (MPV), ktorý bude obsahovať:**

1. súpis (tabuľkový zoznam) dotknutých parciel (KN-E, KN-C);
2. v prípade akejkoľvek zmeny stavby, ktorá vyžaduje zmenu trasy, bez ohľadu na to či táto zmena bude vyžadovať povolenie zmeny stavby pred dokončením v samostatnom konaní podľa § 68 stavebného zákona alebo táto zmena bude povolená v kolaudačnom konaní stavby podľa § 81 ods. 4, v týchto prípadoch Zhotoviteľ zabezpečí podklady potrebné k uzatvoreniu zmluvy o budúcej zmluve o vecnom bremene alebo budúcej kúpnej zmluve, predloží porovnanie parciel dotknutých stavbou uvedených v podkladoch pre stavebné povolenie a v stavebnom povolení s projektom skutočného vyhotovenia tak, aby boli uvedené zmeny, ktoré nastali v priebehu realizácie stavby;
3. kópie katastrálnym úradom overených máp z KN a z PK so zakreslenými trasami a objektami;
4. identifikáciu všetkých dotknutých pozemkov (číslo parcely, druh pozemku, LV, EL, vlastník, užívateľ podľa KN, PK). Požaduje sa uviesť všetky čísla parciel v stavebnom povolení a priradiť k nim čísla parciel, ktoré sú aktuálne (platné) v čase vyhotovenia projektu skutočného vyhotovenia.

Počet vyhotovení MPV: 3x tlač+ lx CD/DVD/USB vo formáte PDF

2.2.3 Geometrické plány

Zhotoviteľ je povinný vyhotoviť geometrické plány pre majetkovo-právne usporiadanie ihneď po vybudovaní stavieb a potvrdení stavebným dozorom. Zhotoviteľ je zodpovedný za vyhotovenie **Katastrálnym úradom overených Geometrických plánov** (GP) s uvedením právneho stavu nasledovným spôsobom:

**Intravilán:** Kombinácia plošného a líniového typu GP. Na parcelách s kódom spôsobu využívania pozemku 22, sa požaduje vyhotoviť GP na vecné bremeno ako líniové, pritom pre parcely evidované v katastri nehnuteľností s iným kódom ako č. 22, pokiaľ bude na parcele asfaltová komunikácia, bude platiť postup líniového prvku bez ochranného pásma. Pri geometrickom pláne v poznámke vyčísliť dĺžky a šírku záberu stavebnej ryhy 0,5 m (bez pásma ochrany) vecného bremena pre jednotlivé parcely. Tieto geometrické plány nebudú slúžiť na zápis do katastra nehnuteľností.

Na ostatných parcelách v intraviláne (mimo pozemkov pod komunikáciami, v ktorých sú uložené siete) sa vytvorí geometrický plán ako plošný s vyčíslením dielikov s uvedením právneho stavu a rozsahu vecného bremena. V poznámke vyčísliť pre každú parcelu dĺžku a prípadnú šírku vecného bremena. Plocha pásma ochrany pre každú parcelu je vyčíslená v dieliku.

**Extravilán:** V extraviláne sa vyhotovuje geometrický plán ako líniový s uvedením právneho stavu. Grafika bude vyhotovená podľa smernice na vyhotovovanie geometrických plánov, dĺžka a šírka záberu stavebnej ryhy 0,5 m (bez pásma ochrany) vecného bremena pre každú parcelu bude uvedená v poznámke. Poznámku uvádzať globálne, nie jednotlivo pre každú parcelu a konkrétne uviesť, že VB je v prospech ZsVS a.s.

Na parcelách s kódom spôsobu využívania pozemku 22, sa požaduje vyhotoviť GP na vecné bremeno ako líniové, pritom pre parcely evidované v katastri nehnuteľností s iným kódom ako č. 22, pokiaľ bude na parcele asfaltová komunikácia, bude platiť postup líniového prvku bez pásma ochrany. Pri geometrickom pláne v poznámke vyčísliť dĺžky a šírku záberu stavebnej ryhy 0,5 m (bez pásma ochrany) vecného bremena pre jednotlivé parcely. Tieto geometrické plány nebudú slúžiť na zápis do katastra nehnuteľností.

**Čerpacie stanice** - Pre ČS sa vyhotovia samostatné GP na zameranie inžinierskych stavieb na dotknutých pozemkoch na zriadenie vecného bremena. Čerpacie stanice nachádzajúce sa nad zemou budú zamerané ako inžinierska stavba na zriadenie vecného bremena na odčlenenie parcely so samostatným parcelným číslom. Čerpacie stanice nachádzajúce sa pod úrovňou terénu a v úrovni terénu budú zamerané ako inžinierske stavby pre zriadenie vecného bremena. GP na čerpaciu stanicu bude obsahovať: čerpaciu stanicu, rozvodnú skriňu a NN prípojku iba v prípade, ak nebude NN prípojka umiestnená v komunikáciách.

Pokiaľ je čerpacia stanica vo väčšej vzdialenosti od rozvodnej skrine, zameria sa zvlášť čerpacia stanica a zvlášť rozvodná skriňa.

**NN prípojky** - geometrické plány v extraviláne sa vyhotovujú, v intraviláne sa vyhotovujú len v prípade, ak sa NN prípojka nenachádza v telese cesty.

Pokiaľ NN prípojka bude prechádzať cez parcely v intraviláne, NN prípojka sa vyhotoví v GP pre čerpaciu stanicu aj s ochranným pásmom v rozsahu v zmysle zákona č. 251/2012 Z.z. o energetike v platnom znení (ochranné pásmo NN prípojky).

Pokiaľ NN prípojka bude uložená na parcele s kódom 22 (v intraviláne aj v extraviláne) alebo v extraviláne, bude sa riešiť v GP pre vecné bremená ako líniový prvok.

**Kanalizačné odbočenia/prípojky** - kanalizačné odbočenia/prípojky sa pre účely majetkovoprávneho usporiadania nezameriavajú. Pásma ochrany pri iných rozmeroch potrubia ako DN 300 budú určené podľa zákona č. **442/2002 Z.z.** v platnom znení.

Meranie a spracovanie musí byť podľa príslušných STN a inštrukcií na prácu v aktuálnych pozemkových mapách, ktoré si zabezpečí Zhotoviteľ. Elaborát overí autorizovaný geodet Zhotoviteľa.

Počet vyhotovení GP: 3x tlač+ 3x CD/DVD/USB vo formáte PDF

* 1. Dokumentácia kvality

Dokumentácia kvality bude obsahovať výsledky preberacích skúšok vrátane digitálnych záznamov a TV monitoringov, atesty a certifikáty materiálov, strojov a zariadení zabudovaných do trvalého Diela.

* 1. Stavebné denníky

Tento zväzok bude obsahovať originálne strany všetkých stavebných denníkov, ktoré sa týkajú Diela.

* 1. Porealizačné vyjadrenia

Porealizačné vyjadrenia budú obsahovať vyjadrenia/súhlasné stanoviská dotknutých orgánov, organizácií, správcov dotknutých inžinierskych sietí, príslušných úradov, obcí a miest a pod. k skutkovému stavu po realizácii Diela. V prípade odchýlok od DSP budú vyjadrenia obsahovať aj súhlasy vlastníkov s uložením častí Diela na pozemkoch v ich vlastníctve.

* 1. Podklady k zaradeniu Diela do majetku Objednávateľa

Po ukončení realizácie a prebratí Diela alebo častí Diela Stavebným dozorom sa od Zhotoviteľa bude vyžadovať príprava podkladov pre zaradenie majetku a súčinnosť so Stavebným dozorom, ktorý poskytne Zhotoviteľovi potrebné formuláre a ďalšie formálne podrobnosti. Od Zhotoviteľa sa bude požadovať pripraviť pre každý PS zoznam Technologických zariadení zabudovaných do Diela. Zoznam bude obsahovať minimálne typ, výrobcu, výrobné číslo, technické parametre a jednotkovú cenu dodaných technologických zariadení.

* 1. Plán užívania verejnej práce

Projektant Zhotoviteľa vypracuje podľa § 12 ods. 1 písm. a/ bod 6 zákona č. 254/1998 Z.z. o verejných prácach „Plán užívania verejnej práce“ na celé Dielo tak, aby počas jeho užívania nedošlo k ohrozeniu osôb, majetku alebo k jeho poškodeniu, prípadne predčasnému opotrebeniu.

Náklady na vyhotovenie kompletnej dokumentácie skutočného vyhotovenia vo vyššie uvedenom rozsahu a kvalite budú zahrnuté v zmluvnej cene.

1. PREVÁDZKOVÉ PREDPISY
   1. Návody na obsluhu a údržbu

Zhotoviteľ pred začatím komplexných skúšok zabezpečí pre personál Objednávateľa zaškolenie obsluhy podľa požiadaviek uvedených v časti 3 zmluvy.

„Návody na obsluhu a údržbu“ budú udávať plánované intervaly medzi opakovaním úprav prvkov a výmenou prvkov, bude obsahovať zoznam všetkých kontrolných postupov, ktoré sú nutné ako nedeliteľná súčasť dobre pripraveného plánu údržby. Súčasťou dokumentácie budú návody k montáži, obsluhe a údržbe jednotlivých zariadení, revízne správy, tlakové skúšky atď.

* 1. Prevádzkový poriadok

Po ukončení výstavby a vydaní preberacieho protokolu na celé Dielo Zhotoviteľ vypracuje prevádzkový poriadok v súlade so zákonom č. 394/2009 Z. z. ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a v rozsahu stanovenom Vyhláškou MŽP SR č. 55/2004, ktorou sa ustanovujú náležitosti prevádzkových poriadkov verejných vodovodov a verejných kanalizácií, ktoré musia byť predložené k odsúhlaseniu Objednávateľovi a budúcemu prevádzkovateľovi najmenej 14 dní pred protokolárnym odovzdaním stavby. Po ich odsúhlasení ich Zhotoviteľ predloží budúcemu prevádzkovateľovi Objednávateľa.

Prevádzkový poriadok bude predložený v tlačenej a elektronickej verzii na CD/DVD/USB nosiči v editovateľnej forme. Textová časť bude predložená vo formáte MS Word, výkresová časť musí byť predložená vo formáte .dwg aj .pdf.

1. VŠEOBECNÉ POŽIADAVKY NA SKÚŠKY

Prebratie stavby v tejto zmluve je podmienené spokojnosťou Objednávateľa, že práce alebo časti prác boli dokončené, preskúšané, preukázané, sú funkčné a boli vyhotovené v súlade s požiadavkami súťažných podkladov a Zmluvy.

Zároveň budú vykonané aj skúšky na už vybudovaných častiach kanalizácie, ktoré nie sú predmetom projektovej dokumentácie, nakoľko sa jedná o dostavbu. Výstupom všetkých skúšok musí byť dokumentácia, ktorá preukáže funkčnosť a prevádzkyschopnosť celého diela ako podmieňujúci faktor pre vydanie kolaudácie diela.

Všetky skúšky a revízie sa musia vykonať v súlade s požiadavkami platnej legislatívy a STN.

V prípade, že skúšky a revízie boli ukončené k spokojnosti Stavebného dozoru (ďalej aj „SD“), SD musí predložiť písomný súhlas so skúškami. Žiadne zariadenie ani materiál nesmú byť dodané ani zabudované do Diela, pokiaľ tento súhlas nebol vydaný.

SD si vyhradzuje právo žiadať od Zhotoviteľa, aby uhradil akékoľvek náklady, ktoré vzniknú na strane Zhotoviteľa alebo jeho subdodávateľa pri plnení vyššie uvedených skúšok alebo revízií. Ak dôjde k neoprávnenej dodávke, Zhotoviteľ môže byť požiadaný, aby zabezpečil vrátenie zariadenia výrobcovi na kontrolu a/alebo na svedecký test na svoje vlastné náklady.

Podrobnosti týkajúce sa skúšobnej metódy navrhnutej pre každú časť diela, musia byť predložené SD. Má sa za to, že zmluvná cena Zhotoviteľa, bez ohľadu na rozsah špecifikácie vo Výkaze výmer alebo v Projektovej dokumentácii, zahŕňa náklady na všetky skúšky a revízie, vrátane dočasných prác a úkonov, montáže, materiálov, nástrojov, skladovania, paliva a energie spotrebovaného počas revízií a skúšok ako aj náklady na zaobstaranie skúšobných certifikátov, súhlasov a vyjadrení dotknutých orgánov a inštitúcií (napr. TI SR).

Skúšky majú zahŕňať najmä:

* Skúšky všetkých strojných a elektrotechnických zariadení po zabudovaní a prepojení na systém riadenia

(napr. čerpadiel, riadiacich panelov, rozvádzačov a pod.).

* Skúšky vodotesnosti gravitačných potrubí, šácht, komôr, čerpacích staníc, nádrží a všetkých ostatných   
   stavebných objektov, ktoré majú byť vodotesné.
* Po montáži potrubných rozvodov sa musia previesť skúšky pevnosti a skúšky tesnosti, ktoré budú   
   prebiehať v rozsahu platných noriem a predpisov pre jednotlivé média.
* Tlakové skúšky všetkých tlakových potrubí mimo aj vnútri budov vrátane tvaroviek a zváraných spojov.
* Individuálne a komplexné skúšky sa majú vykonať na všetkých strojných, elektrotechnických   
   zariadeniach a súčastí riadiacich systémov k spokojnosti a súhlasu SD.

1. SKÚŠANIE TESNOSTI NÁDRŽÍ

Skúšanie tesnosti čerpacích staníc /nádrží/ sa vykonáva podľa STN 75 0905 „Skúšky vodotesnosti vodárenských a kanalizačných nádrží“.

Všeobecne

Skúšky sa vykonávajú pred uvedením nádrží do prevádzky. Ak pri návrhu sa predpisuje aplikovanie ochrannej, izolačnej alebo inej vrstvy, skúšky majú byť realizované až po aplikácii týchto vrstiev. Skúšky majú byť vykonané pred zásypom nádrží. Počas trvania skúšok sa podzemná voda musí odvádzať z výkopu. Skúšky sa nemajú vykonávať v období, kedy sa očakáva výskyt mrazov aby nedošlo k zamrznutiu vody v čerpacej stanici. Všetky otvory a prestupy majú byť zaslepené. Všetko zariadenie, ktoré s tesnosťou súvisí a môže ovplyvniť skúšky sa musí osadiť pred začatím skúšok. Skúšky sa majú robiť pitnou vodou alebo vodou z miestnych zdrojov s vyhovujúcou kvalitou.

Skúšobná hladina je najvyššia hladina v nádrži stanovená v projektovej dokumentácii.

Príprava skúšok

Skúška môže začať

* 1. 96 hodín po naplnení u nádrží z betónu, železobetónu a predpätého betónu,
  2. 24 hodín po naplnení u nádrží z ostatných materiálov.

Trvanie je merané od okamžiku, kedy bolo ukončené plnenie nádrže vodou. Hladina vody sa musí udržiavať počas predpísanej doby na úrovni maximálnej návrhovej hladiny.

Trvanie skúšok

Trvanie skúšok vodotesnosti nádrží je 48 hodín. Vodotesnosť sa posudzuje buď podľa množstva doplnenej vody alebo podľa poklesu hladiny počas predpísanej doby.

Skúšky sú vyhovujúce, ak

1. priemerný pokles hladiny počas 24 hodín je menší ako



1. priemerný únik vody počas 24 hodín je menší ako



kde „kn“ = 0.0015, „S0“ je plocha omočeného plášťa čerpacej stanice (m2), „h“ je hĺbka vody v nádrži (m), „F0“ je plocha hladiny (m2).

0

**Skúšanie tesnosti nádrží, komôr a šachiet sa bude vykonávať v 100%-nom rozsahu. Všetky náklady spojené s uvedenými skúškami znáša Zhotoviteľ, vrátane nákladov na zabezpečenie médií, napúšťacieho potrubia, čerpadiel, energií, atď.**

1. SKÚŠANIE TESNOSTI STÔK A KANALIZAČNÝCH PRÍPOJOK

Skúšanie tesnosti gravitačných stôk a zaústení kanalizačných prípojok sa riadi normou STN EN 1610 ,,Stavba a skúšanie kanalizačných potrubí a stôk“.

Skúšať sa majú úseky stôk, ktoré ešte neboli zasypané. Potrubia majú byť zabezpečené proti posunu, ak treba, rúry môžu byť čiastočne alebo úplne zasypané - spoje však musia ostať viditeľné.

Skúšky sa môžu vykonať:

* vodou, alebo
* vzduchom.

Ak nie je možné vykonať predpísané skúšky vodou alebo vzduchom (napr. v prípade špeciálnych profilov alebo pri rekonštrukcii), potom je možné použiť iné skúšobné metódy za účelom dôkazu tesnosti (napr. skúšky dymom). Dovoľuje sa aj kombinácia skúšok vodou a vzduchom, napr. stoky sa môžu skúšať vzduchom a šachty vrátane prípojok vodou.

Skúšanie vzduchom (metóda L)

Trvanie skúšky potrubí s vylúčením vstupných šachiet a revíznych komôr závisí od priemeru rúry a skúšobnej metódy. Skúšobnú metódu má určiť Objednávateľ.

Aby sa vyvarovalo chybám zapríčineným skúšobným zariadením, musia sa použiť vhodné vzduchotesné uzávery.

Najprv sa musí približne 5 minút udržiavať začiatočný tlak približne o 140 % prekračujúci vyžadovaný skúšobný tlak p0. Potom sa musí tlak nastaviť na skúšobný tlak stanovený normou. Potrubie vyhovuje, ak tlak nameraný po skúške klesne menej, ako o rozdiel tlaku stanovený normou.

Zhotoviteľ okrem skúšok vykoná monitoring všetkých gravitačných potrubí, ktoré sú súčasťou zmluvy. Monitorovanie bude zabezpečené priemyselnou kamerou k spokojnosti SD vrátane preukázania sklonov podľa PD a ovality profilu potrubia v 100%-nom rozsahu. Pokiaľ monitoring preukáže nesúlad vyhotovenia s požiadavkami súťažných podkladov, Zhotoviteľ vykoná všetky potrebné opravy na vlastné náklady.

Skúšanie vodou (metóda W)

Skúšanie vodou sa použije pri skúške tesnosti kanalizačných šácht na stokách.

Referenčná hladina pre skúšku kanalizačných šácht je horná hrana kónusu pod krycou doskou. Skúšobný tlak musí korešpondovať výške plnenia približne 10 cm pod touto referenčnou hladinou.

Po naplnení šachty a navodení skúšobného tlaku môže byť potrebné kondiciovanie, spravidla cca 1 hodina.

Hladina sa musí udržiavať na úrovni výšky referenčnej hladiny pridávaním vody.

Zmena množstva vody sa musí merať s presnosťou 0,1 l.

Skúška je vyhovujúca, ak je zmena množstva vody nie je väčšia, ako:

- 0,20 l/m2 omočeného povrchu za 30 minút pre potrubia vrátane vstupných šácht

- 0,40 l/m2 omočeného povrchu za 30 minút pre vstupné šachty a revízne komory

**Skúšanie tesnosti gravitačných stôk a zaústení kanalizačných prípojok sa bude vykonávať v 100%-nom rozsahu. Všetky náklady spojené s uvedenými skúškami znáša Zhotoviteľ, vrátane nákladov na zabezpečenie médií, napúšťacieho potrubia, čerpadiel, energií, atď.**

1. SKÚŠANIE TESNOSTI VÝTLAČNÝCH POTRUBÍ

Skúšanie tesnosti výtlačných potrubí na stokových sieťach sa má vykonávať podľa STN 75 5911 ,,Tlakové skúšky vodovodného a závlahového potrubia“.

**Všeobecne**

Tlakové skúšky sa vykonávajú ako úsekové alebo celkové. Úsekovou tlakovou skúškou sa preukazuje vodotesnosť úseku potrubia pred zasypaním úseku. Celkovou tlakovou skúškou sa preukazuje tesnosť prevádzkového celku a že zasypaním predtým skúšaných úsekov nedošlo k ich poškodeniu.

Uzávery a tvarovky musia byť osadené pred vykonaním skúšok. Skúšané úseky majú byť uzavreté pomocou uzáverov, zaslepovacími prírubami alebo zátkami a pod. Otvory pre odbočky majú byť navŕtané do potrubí pred vykonaním skúšok.

Tlakovú skúšky pri osadených uzáveroch sú povolené len v tom prípade, ak uzávery sú dimenzované na odolnosť voči skúšobným tlakom.

**Dĺžka skúšaných úsekov**

Dĺžka skúšaného úseku závisí od miestnych pomerov, výškových pomerov a skúšaného potrubného materiálu. Pri malých priemeroch potrubia (do DN 150 mm) na rozvodnej sieti nemajú úseky spravidla prekročiť 500 m a v ostatných prípadoch 1000 m. Menšie dĺžky ako uvedené sa volia pri veľkom výškovom rozdiele, z prevádzkových dôvodov (z dôvodu rýchlej obnovy zásobovania vodou alebo z dôvodov vyvolaných stavebnými prácami) alebo z technických dôvodov (skracovanie doby zachovania otvorených výkopov). Skúšaný úsek má byť zostavený iba z potrubí rovnakého PN (napr. PN 1O alebo PN 16). Potrubia s rôznymi PN sa môžu testovať iba vo výnimočných prípadoch. V tomto prípade sa dĺžka skúšaného potrubia určí podľa skúšobného pretlaku v najnižšom mieste.

Rozdiel v hydrostatickom tlaku medzi najvyšším a najnižším bodom skúšaného úseku nesmie byť väčší ako 0.2 MPa.

**Kotvenie potrubí**

Pred začatím skúšok je treba potrubia zasypať (spoje sa nechajú voľné) aby pretlak nespôsobil neprípustné vybočenie potrubí a aby výsledok skúšok nebol ovplyvnený rozdielnymi teplotami. Konce, kolená a odbočky potrubí spájaných pomocou spojov, ktoré nie sú odolné osovým silám musia byť dostatočne zabezpečené kotvením berúc ohľad na skúšobný tlak a povolenú stlačiteľnosť zeminy.

**Plnenie potrubia vodou**

Potrubia sa majú plniť vodou a majú byť odvzdušnené. Znamená to, že potrubia sa plnia pomaly (podľa možnosti z najnižšieho miesta), aby sa vzduch mohol odvádzať cez dostatočne veľké otvory a cez horný koniec potrubia. Otvory sa postupne uzatvárajú od dolného konca potrubia.

Použitá voda môže byť buď pitná voda alebo voda z miestnych zdrojov s porovnateľnou kvalitou.

**Skúšobné tlaky**

Pri úsekovej tlakovej skúške sa majú dosiahnuť nasledovné pretlaky:

* 1. ps = 1.3 x pp max (pp max – najvyšší dovolený pretlak potrubia) pre potrubia z azbesto-cementových, PVC-U, LDPE, HDPE a PP rúr,
  2. ps = 1.4 x pp max ak pp max je menší ako 0.25 MPa, ps = pp max + 0.1 MPa ak pp max  je vyšší ako 0.25 MPa pre potrubia zo železobetónových rúr,
  3. ps = 1.5 x pp max ak pp max je menší ako 1,0 MPa, ps = pp max + 0.5 MPa ak pp max  je vyšší ako 1,0 MPa pre potrubia z oceľových rúr bez výstelky, oceľových rúr s výstelkou z cementovej malty, oceľových rúr so živičnou výstelkou, z tvárnej liatiny, sklolaminátových, z predpätého betónu a zo zliatin.

V najvyššom mieste skúšaného úseku musí byť skúšobný pretlak o 0.2 MPa nižší ako je uvedené vyššie.

Pri celkovej tlakovej skúške sa potrubie s armatúrami skúša skúšobným pretlakom, ktorý sa rovná najvyššiemu dovolenému pretlaku

**Príprava na úsekovú tlakovú skúšku**

Všetky spoje musia byť viditeľné, ostatné časti potrubí majú byť zasypané. Obetónovanie spojov a kotevných blokov sa musí realizovať podľa návrhu a musí byť ukončené pred začatím skúšok. Podzemná voda sa musí počas skúšok z výkopu odvádzať.

Pred začatím skúšok potrubie sa naplní vodou a udržiava sa stály pretlak. Skúšky je možné začať

1. ihneď po naplnení vodou pri oceľových a sklolaminátových potrubiach, pri potrubiach zo zliatin a pri potrubiach, ktoré nemajú nasiakavé spoje,
2. najskôr po 3 hodinách po naplnení vodou pri liatinových potrubiach s pružným spojom LKD alebo SKD, s upchávkovým spojom a pri potrubiach s nasiakavými spojmi,
3. najskôr po 12 hodinách po naplnení vodou pri potrubiach z PVC-U, HDPE, LDPE, PP a pri potrubiach, ktoré sa dotvarujú,
4. najskôr po 24 hodinách po naplnení vodou pri potrubiach zo železobetónu a z predpätého betónu, pri azbesto-cementových potrubiach, oceľových a liatinových potrubiach s cementovou výstelkou a pri potrubiach, ktoré sú značne nasiakavé.

**Príprava na celkovú tlakovú skúšku**

Celé potrubie musí byť zasypané okrem tých častí, ktoré neboli odskúšané. Podzemná voda sa musí počas skúšok z výkopu odvádzať. Musia byť namontované všetky uzávery, hydranty, kalníky a vzdušníky a iné armatúry. Celý úsek musí byť odvzdušnený, uzávery, okrem koncových, majú byť otvorené. Úsek je naplnený vodou a prevádzkový pretlak je udržiavaný až do začatia skúšky.

**Trvanie úsekových tlakových skúšok**

Po dosiahnutí skúšobného tlaku sa prestáva čerpať na 15 minút a sleduje sa pokles tlaku. Potom sa opäť zvýši pretlak na hodnotu skúšobného tlaku a udržiava sa min. 30 minút. Po dosiahnutí predpísaného pretlaku sa čerpanie preruší na 15 minút a kontroluje sa pokles za tento čas. Na vyhodnotenie tlakovej skúšky je rozhodujúce toto meranie. Pokles tlaku nesmie byť vyšší ako 0.02 MPa počas 15 minútovej periódy. Pre azbesto-cementové potrubia a potrubia z predpätého betónuje povolené mať pokles 0.3 MPa.

**Trvanie celkových tlakových skúšok**

Skúšky pri celkovej tlakovej skúške trvajú 8 hodín. Výsledky sú akceptovateľné ak tlak po 8 hodinách neklesne pod 0.9x pp max. Tlak v najvyššom bode systému nesmie poklesnúť pod 0.2 MPa. Úsek je vodotesný ak nebol zistený viditeľný únik vody v spojoch, tvarovkách a v armatúrach.

**Skrátené úsekové tlakové skúšky**

Skrátenou tlakovou skúškou je možné skúšať potrubia z HDPE, LDPE, PVC-U a PP rúr s DN 50 alebo menšími, maximálnej dĺžky 200 m ak sú bez spojov alebo sú so spojmi zváranými alebo lepenými a do dĺžky 50 m, ak sú s inými spojmi. Potrubie je naplnené vodou a je skúšané tlakom 1.3 x MPT. Obsyp a zásyp sa pripúšťa v nevyhnutnom rozsahu na udržanie polohy potrubia, spoje musia byť viditeľné. Trvanie skúšky je 15 minút. Výsledok je akceptovateľný ak pokles tlaku počas 15 minút je menší ako 0.02 MPa.

**Skrátené celkové tlakové skúšky**

Skúška trvá 1 hodinu a je vykonávaná pri pp max. pre potrubia z HDPE, LDPE, PVC-U a PP rúr. Výsledky sú akceptovateľné, ak nebol zistený viditeľný únik vody v spojoch, tvarovkách a v armatúrach a tlak neklesol pod hodnotu 0.9x pp max. počas celého trvania skúšok.

**Zaznamenávanie výsledkov skúšok**

Po úspešnom vykonaní skúšok Zhotoviteľ predloží Stavebnému dozoru zápis o tlakovej skúške na vzore tlačiva prílohy A v zmysle normy STN 75 5911 Tlakové skúšky vodovodného a závlahového potrubia.

**Skúšanie výtlačných potrubí sa bude vykonávať v 100%-nom rozsahu. Všetky náklady spojené s uvedenými skúškami znáša Zhotoviteľ, vrátane nákladov na zabezpečenie médií, napúšťacieho potrubia, čerpadiel, energií, atď.**

1. SKÚŠANIE STROJOV A ZARIADENÍ

Skúšanie strojnotechnologických zahŕňajú nasledovné dve etapy:

* **Individuálne skúšky** sú skúšky jednotlivých strojov alebo zariadení v rozsahu potrebnom pre preverenie ich úplnosti, funkcie a poriadne vykonanej montáže. Náklady na individuálne skúšky sú súčasťou montážnych prác a sú zahrnuté v zmluvnej cene.
* **Komplexné skúšky** sú práce potrebné k odskúšaniu skupín strojov a zariadení vo vzájomných väzbách a k preukázaniu, že dodávka je schopná prevádzky. Náklady na vykonanie komplexných skúšok sú zahrnuté v zmluvnej cene.

Prvou fázou vyskúšania strojov a zariadení je vykonanie individuálnych skúšok. V rámci individuálnych skúšok sa sleduje:

* správnosť namontovania stroja,
* správny smer otáčania stroja,
* tesnosť spojov,
* dosahovanie deklarovaného výkonu,
* odber elektrickej energie,
* správna funkcia diaľkového ovládania.

Individuálne skúšky sa vykonajú na mieste, následne z OS v ručnom režime.

V prípade výskytu vád alebo nedostatkov sa pristúpi k ich odstráneniu okamžite.

Ďalšou fázou vyskúšania strojov a zariadení je vyskúšanie vzájomnej súčinnosti skupiny strojov v automatickom režime podľa pripraveného programu prevádzky technologických zariadení. Súčasne sa odskúša správna funkcia regulačných členov (frekvenčné meniče, regulácia čerpania surovej odpadovej vody a pod.), funkčnosť rezervných strojov a zariadení (automatické zaskakovanie za porúchaný stroj) snímanie a archivovanie nameraných veličín.

Poslednou fázou komplexného odskúšania strojov a zariadení je ich sledovanie v automatickom režime ovládania. Pred zahájením poslednej fázy vyskúšania v programe chodu ČS sa nastavia medzné hodnoty meraných veličín, nastavia sa parametre regulačných členov.

Komplexné vyskúšanie považujeme za úspešné, keď v priebehu min. 72 hodinovej prevádzky v automatickom režime nevznikne žiadna porucha stroja alebo zariadenia (vrátane elektrických zariadení), meranie fyzikálnych veličín pracuje správne a aj archivácia meraných hodnôt je bezchybná.

Počas skúšok sa odskúšajú všetky časti zariadení a materiálov aby sa dokázal ich súlad s technickými špecifikáciami tak pri ručnej ako aj pri automatickej prevádzke. SD má byt' prítomný počas všetkých skúšok s výnimkou prípadov, keď sa SD písomne vyjadrí, že sa skúšok nezúčastní. V tomto prípade Zhotoviteľ môže pokračovať v prácach alebo skúškach. Zhotoviteľ bude spolupracovať s SD počas celého priebehu skúšok a poskytne SD všetky ním požadované informácie. Zhotoviteľ dodá SD protokol o priebehu komplexných skúšok.

V prípade, že sa počas skúšok preukáže, že Dielo, výrobky, materiály alebo kvalita prác nie sú v súlade s požiadavkami zmluvy, Zhotoviteľ na vlastné náklady zabezpečí náležité zmeny alebo opravy a taktiež opakované skúšky.

**Náklady na individuálne a komplexné skúšky strojov a zariadení, vrátane zabezpečenia všetkých médií (energie, voda, atď.) znáša Zhotoviteľ v súlade s ustanoveniami zmluvy.**

1. ZAŠKOLENIE OBSLUHY

V rámci vykonávania komplexných skúšok Zhotoviteľ zabezpečí zaškolenie obsluhy v rozsahu potrebnom na prevádzkovanie Diela vrátane zaškolenia BoZP. O školeniach vypracuje samostatný zápis.

Zaškolenie personálu Objednávateľa musí byť zahrnuté v ponuke. Cieľom školenia je zabezpečiť, aby vybraní pracovníci Objednávateľa (prevádzkovateľa) získali potrebné vedomosti o inštalovanej technológii, prevádzke a údržbe všetkých zariadení zahrnutej v projekte za účelom zabezpečenia riadnej trvalej prevádzky a údržby všetkých zložiek diela.

Zhotoviteľ oznámi termín školenia zástupcov prevádzkovateľa minimálne 7 dní pred stanoveným termínom SD ako aj Objednávateľovi a budúcemu prevádzkovateľovi.

Náklady spojené so zaškolením obsluhy znáša Zhotoviteľ v súlade s ustanoveniami zmluvy.

### ČASŤ 4

### DOKLADY

##### Povolenie pre realizáciu stavby - Stavebné povolenie

Na stavbu Kanalizácia a ČOV Nacina Ves bolo:

* Obvodným úradom životného prostredia Michalovce pod č. 2004/0056-Vd, dňa 18.02.2004 vydané rozhodnutie o povolení výstavby, ktoré nadobudlo právoplatnosť dňa ................a ktorým bola povolená výstavba „Kanalizácia a ČOV Nacina Ves“ na parcelách uvedených v cit. rozhodnutí v súlade s vydaným rozhodnutím,
* rozhodnutím Okresného úradu Michalovce, odbor starostlivosti o životné prostredie, č. OU-MI-OSZP-2018/0012315-5 zo dňa 06.09.2018 bolo vydané objednávateľovi ako stavebníkovi rozhodnutie, ktorým správny orgán povolil zmenu líniovej stavby pred jej dokončením, a to v súlade s cit. rozhodnutím, ktoré nadobudlo právoplatnosť dňa 09.10.2018,
* rozhodnutím Okresného úradu Michalovce, odbor starostlivosti o životné prostredie, č. OU-MI-OSZP-2022/011345-003 zo dňa 11.08.2022 bolo vydané objednávateľovi ako stavebníkovi rozhodnutie o termíne ukončenia výstavby, ktorý bol určený na mesiac december 2028. Cit. rozhodnutie nadobudlo právoplatnosť dňa 31.08.2022,
* rozhodnutím Okresného úradu Michalovce, odbor starostlivosti o životné prostredie, č. OU-MI-OSZP-2022/011344-003 zo dňa 20.09.2022 bolo vydané objednávateľovi ako stavebníkovi rozhodnutie o povolení zmeny vodnej stavby pred jej dokončením v rozsahu cit. rozhodnutia. Cit. rozhodnutie nadobudlo právoplatnosť dňa .............,
* rozhodnutím Mesta Strážske č. R 2023/007592 zo dňa 11.09.2023 bolo vydané objednávateľovi ako stavebníkovi rozhodnutie o umiestnení stavby v rozsahu cit. rozhodnutia. Cit. rozhodnutie nadobudlo právoplatnosť dňa 02.10.2023,
* listom Okresného úradu odbor starostlivosti o životné prostredie Michalovce, č. OU-MI-OSZP-2024/011667-003 zo dňa 04.06.2024, ktorým oznámil správny orgán objednávateľovi ako stavebníkovi, že okresný úrad ako príslušný orgán štátnej správy potvrdil, že projektová dokumentácia „Kanalizácia a ČOV Nacina Ves – Aktualizácia“ vypracovaná Ing. Štefanom Čižmárom, 072 36 Kaluža 119 v novembri 2023 je v súlade s platným stavebným povolením č. 2004/00056-VD zo dňa 18.02.2004 a jeho následných povolených zmien stavby pred dokončením,
* rozhodnutím Okresného úradu odbor starostlivosti o životné prostredie Michalovce, č. OU-MI-OSZP-2024/00293-005 zo dňa 17.05.2024, ktorým správny orgán rozhodol o povolení na realizáciu stavby, a to „Kanalizácia a ČOV Nacina Ves“ uskutočniť vodnú stavbu v rozsahu, ako je uvedené v cit. rozhodnutí, ktoré nadobudlo právoplatnosť dňa 10.07.2024.

### ČASŤ 5

### Položkovitý rozpočet z ponuky Zhotoviteľa

1. *V prípade predloženia ponuky skupinou dodávateľov vypĺňa vedúci člen skupiny dodávateľov – líder, na základe plnej moci*  [↑](#footnote-ref-1)